Prezidentin ordenlə təltif etdiyi məşhur italyan dizayneri - FOTOLAR\n3 İyun 2015 11:15\nİtaliya dünyaya ehtiraslı gözəlləri, temperamentli kişiləri, “Spagetti”si, “Tiramisu”su və əlbəttə ki, ağılları başlardan alan yaraşıqlı Çelentanosu ilə yanaşı, dahi dizaynerləri ilə səs salıb. İtalyanlar uşaqlara hələ kiçik yaşlarından gözəl geyinməyi öyrədirlər. Ona görə də gözəl geyinmək həvəsi, demək olar ki, bütün italyanların qanında var. Buna görə bu ölkənin dizaynerləri moda dünyasının hegemonları hesab olunurlar.\nPublika.az-ın “Brendlərin tarixi” layihəsi çərçivəsində bu həftə məşhur italyan brendi “Alberta Ferretti”-nin yaranması və inkişaf yolu haqqında danışacağıq.\nAilədən gələn istedad\n“Alberta Ferretti” nəfis və zərif qadın geyimləri hazırlayan məşhur italyan brendidir. Həmin brend lüks, səviyyəli qadın geyimi və kostyumlarının hazırlanmasında ixtisaslaşıb və moda dünyasında layiqli yerini tutub. 44 il ərzində yüksək keyfiyyətli məhsulların istehsalı sahəsində aparıcı italyan istehsalçısına çevrilib. Hətta 1998-ci ildə İtaliya prezidenti Oskar Luici Skalfaro (Oscar Luigi Scalfaro) istedadlı dizayner Alberta Ferrettini "Xidmətlərinə görə" ordenlə təltif edib. 2005-ci ildə isə Romanın 62-ci meri Valter Veltoruni Alberta Ferrettiyə “Əldə etdiyi nailiyyətlərə görə” mükafat təqdim edib.\nMarka ənənəvi italyan keyfiyyətinin ən yüksək standartlarına cavab verir, bu isə şirkətin əsas iş prinsipidir. İtalyan moda evinə parıltıya, qeyri-adi fasonlara və artıq-urtuq dəbdəbəyə ehtiyacı olmayan özünə əmin xanımlar müraciət edir. Sözügedən moda evi təmtəraqdan və həddindən artıq parıltıdan uzaq olsa da, kübar qadınlara özünü ifadə etməyə, öz fərdiliyini nümayiş etdirməyə imkan verir. Bir sözlə, Alberta Ferretti qeyri-adi eksperimentlərə meyl etmədən də qadın gözəlliyini duyur və onu vurğulamağı bacarır.\n“Alberta Ferretti” moda evinin yaradıcısı istedadlı dizayner Alberta Ferrettidir. O, 1959-ci ildə Adriatik dənizi sahilində yerləşən Katolik kəndində anadan olub. Qızcığaz bütün uşaqlığını peşəkar dərzilərin əhatəsində keçirib. Axı, onun anası atelye sahibi idi. Alberta artıq qalan parçaları yığıb, onlardan kuklaları üçün paltarlar tikirdi. Yeniyetmə yaşlarında isə o, modanın tarixi ilə maraqlanır və onu daha yaxından izləyirdi. Məktəbi bitirdikdən dərhal sonra istedadlı qızcığaz xüsusi olaraq qadın geyim satışı ilə məşğul olan mağaza açır. 18 yaşında o, öz mağazasında “Armani”, “Versace” və “Krizia” brendlərinin hazır geyimləri ilə yanaşı, “Alberta Ferretti” yarlıqları ilə öz fasonlarını da satırdı. Tezliklə gənc dizaynerin yaratdığı nümunələr şöhrət qazanır. Beləliklə, nərmə-nazik sarışın qadın uğurlu biznes-lediyə çevrilir. 1974-ci ildə gənc dizayner “Alberta Ferretti” brendini rəsmən qeydiyyatdan keçirir.\nDizaynerin ilk kolleksiyaları incə elementlər, zərif və romantik siluetlərlə seçilirdi. O, bu kolleksiyada bədən quruluşunu vurğulayan yüngül və yarımşəffaf parçalardan istifadə etmişdi. Alberta Ferretti sadəliyə üstünlük versə də, Svarovski kristallarla bəzədilmiş nəfis bəzəklər, plisse və naxışlardan da çox ustalıqla istifadə edir. Moda evi məhz belə yanaşması ilə dünyanın siyasi elitasından tutmuş, şou-biznesin nümayəndələrinə qədər bir çoxunun sevgisini qazana bilib.\n1980-ci ildə Alberta Ferretti qardaşı Massimo ilə birlikdə "Aeffe S.P.a" holdinqini qurub. "Alberta Ferretti" ticarət markası isə bu holdinqin bir hissəsinə çevrilir. Yeri gəlmişkən, qeyd edək ki, "Aeffe S.P.a" holdinqin işləri ilə dizaynerin iki oğlu və qardaşı məşğul olur.\nDizayner şəxsi brendini yaratdıqdan cəmi bir neçə il sonra Milan moda həftəsində iştirak etmək hüququ qazanır.1981-ci ildə Alberta Ferretti moda həvəskarlarına atlas, şifon, krep-jorjet parçalardan tikilən eleqant axşam geyimlərini təqdim etmişdi.\n1984-ci ildə “Alberta Ferretti” yeni "Ferretti Jeans Philosophy” xəttini buraxıb. Brendin bu xətti “Alberta Ferretti” ilə müqayisədə daha demokratik və gənc nəsil üçün nəzərdə tutulmuşdu. O, bu kolleksiyalarında ənənəvi detallarını qoruyub saxlayaraq zərif şahzadə obrazları təqdim etmişdi.\nİstedadlı dizayner geyindirmək sahəsindəki məharətini ətirlərin üzərində də tətbiq edir. Belə ki, həmin ildə şirkət ilk "Femina" adlı ətrin istehsalına başlayır. Bu ətir müşk, portağal, bənövşə, gülümbahar, mimoza və qarpız notları əsasında hazırlanmışdı.\n1998-ci ildə "Alberta Ferretti" və onun xətti "Ferretti Jeans Philosophy" firma nişanlı məhsulları Nyu-Yorkda məşhur "Bergdorf Goodman" univermağında satılmağa başladı. Bu hadisə brendin Nyu-Yorkun modabaz xanımları arasında populyarlaşmasına səbəb oldu. Üstəlik, onlar brendin işlərini çox bəyənmişdilər.\nDizaynerin geyimlərindən Jorj Bizetin (Georges Bizet) yazdığı "Karmen" operasında da istifadə olunub. Dizayner bu opera üçün 490 səhnə geyimləri yaratmışdı. Xüsusi olaraq “Karmen” operası üçün geyimlərin əksəriyyəti şifon parçadan tikilmişdi.\n2002-ci ildə Albert "Procter & Gamble" şirkəti ilə ətriyyat istehsalı ilə əlaqədar müqavilə bağlayır. Bir il sonra brend alt paltarı, çimərlik geyimi və aksessuar xəttini işə salır. 2006 ildə brendin "Philosophy di Alberta Ferretti" xəttinin yeni kolleksiyaları Nyu-Yorkda Moda Həftəsində təqdim olunur. 2007-ci ildə Ferretti "Grant S.P.a" şirkəti ilə lisenziyalı müqavilə imzalayaraq 5-12 yaşlı qızlar üçün geyim isrehsalına başlayır. 2008-ci ildə "Alberta Ferretti" brendi yerli "Elite S.P.a" firması ilə birlikdə günəş eynəkləri buraxır. 2010-cu ildə isə şirkət rəsmi internet mağazasını istifadəyə verərək müştərilərini sevindirir.\n2009-ci ildə italyan moda evi gəlinliklərdən ibarət olan "Bride" geyim xəttini işə salır. Alberta Ferretti müsahibələrində vurğulayırdı ki, brendin üslubunu bəyənən müştərilər nişan və toy mərasimləri üçün ona kolleksiyadakı geyimlərin ağ rəngini sifariş verirdilər. Məhz müştərilərin çoxsaylı xahişlərini nəzərə alan dizayner gəlinlik xəttini işə salır. Elə həmin ildə moda evinin "Demi Сouture" xüsusi günlər üçün paltar xətti yaranır. Yeri gəlmişkən, qeyd edək ki, kolleksiyanın hər iki xəttinin eksklüziv modelləri əllə hazırlanırdı.\nAlberta Ferretti gəlinliklər haqqında deyirdi: “Romantik gəlin obrazı məni cəlb edir. Ona görə də gəlinlik kolleksiyaları romantik üslubu ilə seçilirlər. Hətta gəlin gənc olmasa belə, romantik və təravətli görünməyə can atır. Bu halda bizim gəlinliklərimiz onu gülməli və ya mənasız görünməyə qoymayacaq”.\n2009-ci ildə "Zümrüd şəhərinin sehrbazı” cizgi filminin 70 illik şərəfinə şirkət tanınmış brendlər ilə özünün məşhur qırmızı tufli versiyasını yaradıb. Bu ayaqqabıları cizgi filminin qəhrəmanı Elli geyinirdi. “Alberta Ferretti”-nin təqdim etdiyi qırmızı tufli versiyası strazlarla və bantlarla bəzənmişdi.\n2011-ci ildə marka britaniyalı kinoaktrisa və fotomodel Emma Uotsonla birgə kətan, çətənə və pambıq parçadan ibarət geyim kolleksiyasını hazırlayıb. Kolleksiya tünd göy şortiklərdən, ağ köynəklərdən və ağ-qara paltarlardan ibarət idi. Tanınmış aktrisa Ceyn Birkindən ilhamlanan dizayner kolleksiyanı 1970-cı illərin üslubunda hazırlamışdı.\n2012-ci ilin sonunda "Alberta Ferretti di Philosophy" xəttinin kreativ direktoru vəzifəsini britaniyalı Natali Ratabeziyə həvalə edir. O, “Mən əminəm ki, Natalinin tükənməz enerjisi “Philosophy” kolleksiyasının əsas qayəsini ən yaxşı şəkildə alıcılara çatdıra biləcək" -deyib.\nAlberta Ferretti ənənəvi olaraq romantik və zərif fasonlar üzərində işləsə də, burada həmişə enerjili, dinamik və güclü qadın xarakteri hiss olunur. Məhz bu keyfiyyətlərin məcmusu moda evinin əsas fəlsəfəsini əks etdirir. Onun modellərində bayağı görünə bilməzsən. Alberta Ferrettinin hər bir işi nağıl qəhrəmanlarının füsunkar, sehrli obrazlarını xatırladır.\n2013-ci ildə “Alberta Ferretti” brendinin Milan Moda Həftəsində 2013-2014 payız-qış kolleksiyası çoxtəbəqəli orta uzunluqda hündürbel yubkalardan, bluzkalardan, jaketlərdən və paltarlardan ibarət idi. Bu kolleksiyada təqdim olunan geyimlərin çox hissəsi şifon, məxmər, atlas, krujeva və yun parçadan tikilmişdi. Geyimlər şüşə muncuq, biser və dekorativ applikasiyalarla bəzədilmişdi.\nİtaliyalı dizayner Alberta Ferretti moda dünyasında "şifon kraliçası" ləqəbini daşıyır. Onun səciyyəvi axıcı və yüngül fasonları yarandığı gündən etibarən Hollivud gözəllərinin də qəlbini fəth edib. O, müsahibələrinin birində şifon parçalara olan sevgisini onun qadın üzərində yaxşı oturması və qadına rahat hərəkət etmək imkanı verdiyi ilə əlaqələndirir. Dizayner “Gözəl paltarda özünü rahat hiss edən qadından gözəl heç nə yoxdur. Bundan başqa şifon parçalar plastilin kimidir. Qadının yöndəmsiz görünməməsi üçün onu istənilən fasona salmaq olar. Mən drapirovka bəzəklərini çox sevirəm və şifon bu texnika üçün idealdır” - deyib.\nAlberta Ferretti moda sənayesinin əhval-ruhiyyəsinə uyğun hərəkət etməyən və trendlərlə ayaqlaşmayan nadir dizaynerlərdən biridir. O, trendlərlə ayaqlaşmadığını bununla izah edir:\n“Trendlər dəbdən tez çıxır. Mən isə işlərimin dəbdə hələ uzun müddət qalmasını istəyirəm. Mən daim yeni mövzular, yeni detallar üzərində işləyirəm. Amma mənim üslubum çoxdan formalaşıb, mən ona xəyanət etmirəm. Üslubumu səciyyələndirən hansısa məqamlar var ki, onları heç vaxt dəyişmirəm. Amma ümumilikdə, dəb cərəyanlarına normal yanaşıram. Və hesab edirəm ki, bu gün qadınların böyük bir hissəsi heç kimə bənzəmədən ilk növbədə öz fərdi üslubunu nümayiş etdirmək imkanına malik olmalıdır”.\nTəsadüfi deyil ki, bu gün bir çox tanınmış gözəllər və modapərəstlər yüksək keyfiyyəti ilə fərqlənən moda evindən geyinməyə üstünlük verirlər. “Alberta Ferretti” Culiya Roberts, Sara Cessika Parker, Demi Mur, Uma Turman, Madonna, Cennifer Lopez, Ancelina Coli, Qvinet Peltrou, Nikol Kidman, Natali Portman, Yeva Mendes, Skarlett Yohansson, Yeva Lonqoriya, Keyt Blanşet, Sandra Bullok, Oliviya Palermo dünya şöhrətli xanımları qırmızı xalı mərasimlərində çox vaxt bu brendin geyimlərini seçirlər.\nHazırda brendin dünyanın bir çox ölkəsində, xüsusən də, Londonda, Romada, Milanda, Seulda, Tokioda, Nyu-Yorkda, Los-Ancelesdə, Beyrutda, Xirosimada, Parisdə, Moskvada çoxlu sayda firma mağazaları aktiv şəkildə fəaliyyət göstərir.\nYaradıcı dizaynerin qeyri-adi maraqları\nAlberta Ferretti 2014-ci ildən Monteqridolfo şəhərində yaşayır. Albert hər ay öz evində yaxın dostları və məşhur simaların da iştirak etdiyi tematik gecələr keçirir.\nAlberta Ferretti kolleksiya yığır, incəsənətin müxtəlif sahələri ilə maraqlanır, həm də mütaliə edir. Onun ən qeyri-adi məşğuliyyətlərindən biri də 1956-ci ildə qurulan "Prometey" rus buzqıran gəmisidir. Ferretti bu gəmini tamamilə bərpa edərək yenidən təchiz edir. Su ilə gəzinti üçün həmişə öz yaxtasından istifadə edir.\nO, müsahibələrinin birində gəmi ilə bağlı təəssüratlarını bölüşmüş və ona ilk baxışdan vurulduğunu etiraf etmişdi: "Mənə güclü, möhkəm, əla işləyən və üzən evə bənzər gəmi lazım idi. "Prometey"-i ilk dəfə görəndə düşündüm: İlahi, necə də nəhəngdir! Bu, ilk baxışdan sevgi idi. İki mühərriklə işləyən gəmi tapanda elə sevinmişdim ki...".


Almadovarın karantin gündəlikləri – Azlogos\nMəşhur ispan rejissoru Pedro Almodovar dörd hissədən ibarət karantin xronikalarında pandemiya və özünütəcridin onda yaratdığı hisslərdən, baxdığı filmlərdən danışır, eyni zamanda oxucularına, pərəstişkarlarına da kinotövsiyələr verməyi unutmur. Öz sözləri ilə desək, Almodovarın zəmanəti ilə…\nGecəyə aparan uzun yol\nBu ana qədər yazmaqdan imtina eləyirdim. Özünütəcridin ilk günlərinin məndə yaratdığı duyğular haqqında yazılı dəlil-sübut qoymaq istəmirdim. Yəqin, ona görə ki, az qala, dərhal bu vəziyyətin vərdiş elədiyim həyatdan o qədər də fərqlənmədiyini hiss eləmişdim: mən, demək olar ki, fövqəladə vəziyyət halında və tək yaşayıram – bu, sevindirici kəşf deyildi.\nİlk doqquz gün bir kəlmə də yazmadım. Amma bu səhər qara yumora iddialı jurnal başlığına bənzəyən bir xəbər çıxdı: “Buz sarayı improvizasiya olunmuş morqa çevrilir”. İtalyan callosundan (giallo- italyan qorxu filmləri) səhnəni xatırlatsa da, bu, hazırda Madriddə baş verir, “Günün qorxunc xəbərlərindən biri”.\nBu gün dustaqlığın 11-ci günüdür, mən özümü cümə günü, martın 11-də təcrid eləmişəm. O vaxtdan da gecəyə və qaranlığa müqavimət göstərirəm, vəhşi kimi pəncərələrdən və terrasdan gələn işığın verdiyi ritmlə yaşayıram. Artıq baharın ən qızğın çağları gəlir! Bu, hər gün hiss elədiyim möhtəşəm duyğulardan biridir, hərçənd bu duyğunu artıq unutmuşam. Gün işığı və onun, gecə düşənə qədər sürən rəngarəng səyahəti… Gecəyə aparan uzun, amma qorxulu yox, fərəhli yol… (ya da mən belə olmasını istəyirəm, faktların aqoniyasını inkar eləyirəm). Daha saata baxmıram. İndi bunu sadəcə evimin köndələn dəhlizində neçə addım atdığımı öyrənmək üçün eləyirəm. O dəhlizdə ki, Xulyetta Serrano Antonio Banderası yaxşı oğul olmamaqda (məni nəzərdə tuturdu) qınayırdı. Bayırdakı alatoran gecənin tezliklə gələcəyinə işarə vurur, amma indi gündüz də, gecə də öz sırasını itirib.\nMən daha tələsmirəm və bütün bu vaxt ərzində bu gün ilk dəfə günlərin uzandığını hiss eləyirəm.\nRuhən hələ də nəsr yazmağa başlayacaq qədər gümrah deyiləm – hər şeyin öz vaxtı var – amma ağlıma cürbəcür süjetlər gəlir, bəziləri də intim xarakterlidir. (Əminəm ki, bütün bunlar bitəndən sonra bebi-bum başlayacaq, eyni zamanda çoxları da ayrılacaq – Sartrın dediyi kimi, “Cəhənnəm- başqalarıdır”. Elə cütlüklər olacaq ki, eyni anda hər iki halla üz-üzə qalacaqlar: ayrılıq və ailənin yeni üzvünün gəlişi. Dağılmış ailənin).\nHazırda olanları fantastik əsər kimi qavramaq daha asandır, nəinki reallıq kimi. Yeni qlobal yoluxma situasiyası 50-ci illərin, soyuq müharibə dövrünün elmi fantastikasından, kommunizm əleyhinə qaba təbliğat aparan qorxu, B kateqoriyalı amerikan filmlərindən götürülmüş süjeti xatırladır. Yeri gəlmişkən, istehsalçılarının pis niyyətlərinə baxmayaraq, onların əksəriyyəti əla filmlər idi (ələlxüsus da Riçard Matisonun romanları əsasında çəkilənlər: “Ağlasığmaz dərəcədə balacalanan adam”, “Mən- əfsanəyəm”, “Alatoran bölgə”). O cümlədən “Yerin dayandığı gün”, “Gələndə ölü idi”, “Qadağan olunmuş planet”, “Bədən oğrularının işğalı”, bir də marslılar haqqında bir neçə film yadıma düşür.\nBu filmlərdə şər həmişə kənardan gəlirdi (kommunistlər, qaçqınlar, marslılar) və çox kobud populizmə xidmət eləyirdi. (Hərçənd sadaladığım filmləri israrla tövsiyə eləyirəm, çox gözəldilər). Əslində, virusu “çin malı” adlandırmaqla Tramp indi yaşadıqlarımızın 50-ci illərin horroruna bənzəməsinə nail olub. Tramp – zəmanəmizin nəhəng xəstəliklərindən daha biridir.\nBaşımı qatmaq qərarına gəlirəm. Adətən, improvizasiya eləyirəm, amma indi istirahət günləri deyil, dustaqlıq və yalqızlıq günləridir.\nAxşam üçün film seçirəm – Melvilin “Bir polis” filmi ən uğurlu variantdır. Gecə üçünsə, öz təəccübümə rəğmən, seçimim Ceyms Bonddan bəhs eləyən “Qoldfinqer” filminin üzərinə düşür. Belə günlərdə ən yaxşısı (mən belə düşünürdüm) sadəcə əylənmək, reallıqdan tamamilə qaçmaqdır.\n“Qoldfinqer”ə baxıram və onu seçdiyimə görə sevinirəm: mən filmi yox, film məni seçib. Kannda Şon Konneri ilə tanış olanda – bir şam yeməyində yan-yana oturmuşduq – onun kinoyla bağlı bilgilərinə heyran qalmışdım. Mənim filmlərimin onu necəsə maraqlandıracağını isə qətiyyən gözləmirdim. O vaxtlar Konneri artıq Marbelyedə yaşamırdı, amma İspaniyanı əvvəlki kimi çox sevirdi.\nBiz, az qala, dost kimi ayrıldıq, telefon nömrələrimizi dəyiş-düyüş elədik. Hərçənd əmin idim ki, o nömrələrdən heç vaxt heç birimiz istifadə eləməyəcək. Amma bir neçə aydan sonra- 2001-2002 arasında – o, mənə zəng vurdu və indicə “Onunla danış” filminin nümayişindən çıxdığını dedi. Mən qətiyyən nə fetişistəm, nə də mifoman, ancaq həmin an qəfil yaxalandım – onun, filmim haqqında danışması, yaxşı aktyora və yaraşıqlı kişiyə xas dəruni səsi məni həddindən artıq vəcdə gətirdi.\nGecə “Qoldfinqer”ə baxa-baxa bütün bunları xatırlayırdım. Karantin, gecə, Şon Konneri və mən.\nKinoseansların arasında qısa müddətlik televizoru açıram və haqqında adından başqa heç nə bilmədiyimiz bu fırtınanın Lüçiya Bozeni apardığını öyrənirəm. Gün boyunca ilk dəfə gözlərimdən yaş axır. Mən Lüçiyaya həm aktrisa, həm də qadın kimi valeh idim. Onun, Antonioninin “Sevginin xronikası” filmindəki rolunu xatırlayıram. Öz dövrü üçün nadir sayılan, inanılmaz gözəlliyə sahib qadın və onun o androgin, şəhvani yerişi… Sabah Antonioninin filminə baxmağı planlayıram.\nJanna Moro, Çavela Varqas, Pina Bauş və Loren Bekolla yanaşı Lüçiya da müasir qadınların məskən saldığı Olimpin zirvəsindəydi; onların hər biri ətraflarındakı kişilərdən qat-qat güclü və daha “maço” idilər. Bu ad selinə görə bağışlayın, amma mən onların hamısını yaxından tanımaq xoşbəxtliyini yaşamışam. Bax, qapalı qalmaq buna görə pisdir – asanlıqla nostalgiyanın qurbanına çevrilirsən.\nİzolyasiya dövründə gündəlik qrafikin olmamasının ən müsbət cəhəti odur ki, artıq tələsmirsən, daimi gərginlik və stress yoxa çıxır. Hələ heç vaxt sakitlik mənə indiki qədər hakim olmamışdı. Hə, bilirəm, pəncərəmin o tayındakı gerçəklik qorxunc və qeyr-müəyyəndir. Elə bu səbəbdən, düşkünləşməməyim məni təəccübləndirir. Mən, saman çöpü kimi bu yeni qorxu və paranoyanın öhdəsindən gəlmək hissindən yapışmışam. Nə ölüm, nə də ölənlər barədə düşünmürəm. İndi mənim ən əsas məşğuliyyətim – mənim üçün o da yenidir, çünki mesajlara cavab verməmək, ya da nadir hallarda cavab vermək kimi bərbad bir vərdişim var – mənə yazan, mənim, ailəmin, dostlarımın əhvalıyla, işləriylə maraqlanan hər kəsə cavab verməkdir. İlk dəfədir ki, məişət dilimiz iltifat mübadiləsi üzrə bayağı razılaşma rolunu oynamır, kəlmələr öz gerçək anlamını qazanır.\nBu işə son dərəcə ciddi yanaşıram və hər gecə planlı şəkildə onlara cavab yazıram, ailəmin, dostlarımın vəziyyəti ilə maraqlanıram.\nPəncərələrdən düşən işıq öləziməyə başlayanda “Qoldfinqer”i açıram.\nAmma filmi yarımçıq saxlamalı oluram. Bacım Çus (Mariya-Xesus) zəng vurub “La2” kanalında gedən sənədli filmdə məni göstərdiklərini deyir. İkinci kanala keçirəm və Dareşi Çji ilə Ketrin Qundun “Çavela” filminə rast gəlirəm. Gördüyüm, eşitdiyim hər şey məni qəhərləndirir. Vaxtilə onu izlədiyimə rəğmən, film məni qəfil yaxalayır. İndiki dövr yaşadığım dövrlərin hamısından fərqlənir.\nFilmi əvvəllər də izlədiyimə baxmayaraq, içimdə elə bir duyğu seli yaradır ki, onları saxlamağı bacarmıram, heç saxlamaq istəmirəm də. Sonuncu kadra qədər ağlayıram.\nÇavelanı “Karakol” konsert zalının, ya da “Albenis” teatrının səhnəsində (o, müğənni kimi ilk dəfə, məhz, teatrın səhnəsinə addım atmışdı, amma lənətə gəlmiş meksikan maçizmi ona şalvar və ponçoda çıxış etməyə imkan verməmişdi: “Əsl qadın belə geyinmir!”) təqdim elədiyim gecələrə aid xatirələr üzərimə axır. Parisdə “Olimpiya” konsert zalında da onu tamaşaçılara mən təqdim eləmişdim. Çətinliklə də olsa, teatrı doldura bilmişdik. Səhər səsi yoxlayanda Çavela işçilərin birindən bu teatrdakı çıxışları zamanı madmuazel Edit Piafın, adətən, səhnənin hansı hissəsində dayandığını soruşmuşdu. Çavela Varqas da həmin yerdə dayanıb oxumuşdu. Çavela mənim Piafım idi və həmin gecədən etibarən mən öz ayinimi yerinə yetirir, səhnənin, sonra onun ayağı dəyəcək santimetrlərini öpürdüm.\nCeyms Bondun əyləncəli əhvalatını kəsib telekanala keçəndə dahi Şamanın səsini yenidən eşitməyə, onunla birlikdə “Vámonos” oxuyan özümü görməyə, Madriddə, Meksikada yaşadığımız anları təkrar xatırlamağa hazır deyildim.\nÜzüm göz yaşlarından islanmış halda Ceyms Bonda qayıtmazdan əvvəl azacıq fasilə vermək qərarına gəlirəm, amma La2 kanalı bu gecə rəhmsizdir. Çavela haqqında filmdən sonra başqa bir sənədli film – “Antonionun işığı” başlayır. Antonio – La Mançili rəssam Antonio Lopes, onun gözlərinin işığı isə həyat yoldaşı, hər zaman kənarda, Antoniodan və 50-ci illərin realistlər qrupundan bir addam arxada dayanan dahi rəssam Mariya Morenodur. O, bir neçə həftə əvvəl vəfat eləyib. Ekranda onun, Viktor Erisin “Heyva ağacının yarpaqlarındakı günəş” filmində improvizasiya prodüseri qismində işləməsindən də danışılır. Bu film 1992-ci ildə – mənim münsiflər heyətində olduğum il Kann kinofestivalının ortabab müsabiqəsinə düşmüşdü. Film haqlı olaraq münsiflər heyətinin xüsusi mükafatını qazanmışdı – hərçənd mən heyətin sədri Jerar Depardye ilə dalaşmalı olmuşdum. Film onun xoşuna gəlməmişdi. Xoşbəxtlikdən, münsiflər heyətinin qalan üzvləri məni dəstəkləmişdilər.\nNəhayət, “La2” kanalını bağlayanda artıq çox gec idi, amma mənim vecimə deyil. İzolyasiyada zaman dairəboyu hərəkət eləyir, mənsə Ceyms Bondla yaxşı ayrılmaq istəyirəm, üstəlik Şon Konneri gombul makiavelliçi Qoldfinqerin bütün planlarını pozub hamımızı xilas eləməyincə gözümə yuxu getməz.\nUorren Bitti, Madonna və mən\nBütün bunlar hazırda yaşadığımız özünütəcridin gündəliyindən daha çox, Patti Difusun (Patti Difus uydurma personaj, porno-roman ulduzudur. 1980-ci illərdə Pedro Almodovar bu təxəllüs altında “La Luna” qəzeti üçün porno-ulduzun gecə gəzintilərindən bəhs eləyən gündəlik-köşələr yazıb-red.) yüngül xronikaları kimi təsir bağışlaya bilər. Ancaq yaddaş xatirələri seçəndə absurdlaşır.\nBazar ertəsi axşamı karantini sərtləşdirən yeni qaydalar elan olunanda mən klaustrofobiyanın ilk simptomlarını hiss eləməyə başladım. Onlar bir az gecikmişdi. Mən çoxdandır, klaustrofobiyadan da, aqorafobiyadan da əziyyət çəkirəm. Bilirəm, bunlar bir-birinə zidd patologiyadır, amma bu mənim orqanizmimin paradoksal özəlliklərindən biridir, həmişə belə olub.\nHəmin gecə artıq bilirdim ki, ertəsi gün bayıra çıxmağa cəhd eləyəcəm. Özümü elə hiss eləyirdim, elə bil qəsdən cinayət törətməyə, yasaq həzzi dadmağa hazırlaşıram və buna qarşı çıxa bilmirəm. Ucuz bulvar ədəbiyyatındakı kimi səslənir, amma eynilə beləydi və bunda dustaqlıq təqsirkardır.\nPlanım son dərəcə minimal idi: yemək almaq. Bu, real alış-veriş və real ehtiyacdır – çünki mən tək yaşayıram. Odur ki, ikinci gün səhər evdən çıxmaq üçün geyindim və qəflətən hiss elədim ki, nəsə müstəsna bir iş görmüşəm: mən geyinmişəm! On yeddi gün bu gündəlik ayin olmadan yaşayandan sonra o, qəflətən mənə həddindən artıq intim və özəl təsir bağışladı. Yaddaşımda evdən çıxmaq üçün eynilə beləcə geyindiyim bir neçə əhvalat canlandı. Yaddaşıma həkk olunmuş, çox vacib anlar. Bunu indi anlayıram.\nMəsələn, yadıma düşdü ki, 1980-ci ildə Lope de Rueda küçəsində “Pepi, Lyüsi, Bom və digər qızlar” filminin “Penyalver” kinoteatrındakı pyemyerasına getmək üçün geyinmişdim. Özümü elə hiss eləyirdim, elə bil premyera Los-Ancelesdəki “Kodak Theatre”də keçirilirdi. Həyatımda ilk dəfə tamaşaçılarla birlikdə öz filmimə baxırdım. Həyatımda ilk dəfə – əsl kommersiya kinoteatrında, ağzına qədər dolu zalda, il yarımlıq çəkiliş müddətində dostlarımla birlikdə yaratdığım orbazları seyr eləyən tamaşaçılarla bərabər. Zalı tərk eləməyənlər yıxılana qədər gülmüşdülər. Yadımdadır ki, onda Londonda Portobellodan aldığım qırmızı atlas gödəkcə geyinmişdim.\nBiz nə geyinəcəyimizi həmişə əvvəldən planlamırıq, hər halda bunu həmişə bilmirik. Yadımdadır ki, “Pepi”nin premyerasından iki il sonra Movidanın qızğın çağlarında (Madrid movidası – 1980-ci illərdə İspaniyada andeqraund mədəniyyətin çiçəklənmə dövrüdür-red) Malazanyedəki bir bara getmək üçün Mao tərzində dik yaxalığı olan boz pencək geyinmişdim. Barı saxlayan oğlana gözüm düşmüşdü. Mao tərzində dik yaxalıq mənlik deyil. Bax, Perkinsin (Entoni Perkinsin “Psixoz” filmindəki qəhrəmanı Norman Beytsin geyim tərzi – uzun yaxalıqlı pulover) ikiqatlı buxağı gizlədən tərzi mənlikdir. Maosayağı dik yaxalığı indi ona görə xatırladım ki, haqqında danışdığım oğlan iki, ya da üç illik həyatma daxil olmuşdu. Və onda iz qoymuşdu.\nBir də modelyer Antonio Moradonun çin ipəyindən hazırladığı bənövşəyi smokinqimi və pərçimli ayaqqabılarımı xatırladım. 1989-cu ildə həyatımın ilk “Oskar” mərasiminə gedəndə əynimdə bunlar vardı. Biz qalib gəlmədik, Karmen Maurayla münasibətim də paramparça oldu. Amma həmin Los-Anceles səfəri möcüzələrlə dolu hadisə kimi yadımda qalıb.\nDeməli, mərasimin ertəsi səhəri otağımdakı telefon zəng çaldı, dəstəkdən qadın səsi gəldi. Səsin sahibi elə danışırdı, sanki məni necə karıxdırdığını anlamırdı, ancaq güclü effekt yaratdığına əmin idi: “Salam. Danışan Madonnadır. Biz burda “Dik Treysi”ni çəkirik. Məmnuniyyətlə sizə çəkiliş meydançamızı göstərmək istəyərdim. Mən bu gün çəkilmirəm, bütün günümü sizə həsr eləyə bilərəm”.\n… Zəng vuran saxta Madonna, ya da məni Ceyms Ellroyun öz romanlarında çox gözəl təsvir elədiyi çöllüklərdən birində doğramaq istəyən psixopat da ola bilərdi. “Qara georgin”i oxumusunuzsa, nədən danışdığımı anlayacaqsınız. Ellroyun anasını elə çöllüklərdən birində parçalara ayırmışdılar. Çox sevdiyim Brayan de Palmanın əsər əsasında çəkdiyi filmə də baxa bilərsiniz. Skarlet Yohansonla Hilari Suonk oynayır. Hərçənd düzünü desəm, rejissorun bu filmi uğursuz alınıb. Karantin üçün pis deyil, amma məsləhət görərdim ki, ondan əvvəl de Palmanın başqa filmlərinə – “Bacılar”, “Cənnətin kabusu”, “Karlitonun yolu”, “ Saxta cəsəd”, xüsusilə də, Al Paçinonun oynadığı “Çapıq üz” filmlərinə baxasınız. Bu silsiləni “Qara səhləb çiçəyi” ilə birlikdə izləsəniz, mənə təşəkkür eləyəcəksiniz. Onların hamısı super aydın, super əyləncəli incidir. Üstəlik mən də onlara öz zəmanətimi verirəm.\nMadonnanın zənginə qayıdıram. Bəlkə də, kimsə mənimlə məzələnirdi. Amma oskarsız qalmağıma baxmayaraq, özgüvənim, zəngin gerçəkliyinə şübhə eləməyəcək qədər yüksək idi. Madonnanın səsi filmin çəkildiyi studiyanın ünvanını diktə elədi və mən fərəhdən işıq-saça-saça ora yollandım.\nUorren Bittidən tutmuş operator Vittorio Storaroya qədər bütün çəkiliş heyəti mənə qarşı çox mehriban idi. Bitti, növbəti epizodun necə çəkildiyini görüm deyə məni öz kreslosunda oturtdu. Az qala, ona uşaqkən ilk seksual istəyi “Otların üzərindəki gözəllik” filminə baxanda hiss elədiyimi deyəcəkdim (onda “Şöhrət və ağrı”dakı bənna hələ yox idi), amma təbii ki, özümü saxladım. Onlar tanınmaz dərəcədə dəyişmiş Al Paçinonun fasiləsiz çərənlədiyi epizodu çəkirdilər. Növbəti il aktyor bu rola görə “Oskar”a namizəd olmuşdu, film özü isə üç heykəl almışdı.\nƏgər “Oskar” almadığınız günün ertəsi Madonna sizə zəng eləyirsə, bu, o deməkdir ki, “material girl” sizinlə həddindən artıq maraqlanır. Biz bir il sonra, onun “Blonde Ambition Tour”-u ilə bağlı təkrar görüşdük. Madriddə qaldığı bütün günləri onunla keçirdim. “Palace-otel”də onun şərəfinə La Polakanın iştirakı ilə (La Polaca – ispan aktrisası və flamenko ifaçısı) möhtəşəm şənlik təşkil elədim. Məclisə Rossi de Palma, Bibi Andersen, Loles Leon da dəvət olunmuşdu, ancaq Madonna açıq şəkildə bildirdi ki, qonaqların arasında onu məndən başqa maraqlandıran biri varsa, o da Antonio Banderasdır. Madonnaya, Banderasın da gələcəyinə dair söz verdim, amma onu, həyat yoldaşı və müğənninin qızğın fanatı Ana Lesasız çağırmağın imkansız olduğunu söyləmədim.\nKimin harda əyləşəcəyinə Madonna özü qərar verdi (mənim dostlarım üçün bir neçə dairəvi masa ayrılmışdı). Təbii ki, o özü əsas masada əyləşdi, sağında məni, solunda da Antonionu oturtdu. Ana Lesanı isə böyük zalın ən uzaq yerindəki masaya göndərdi. O, bizim ikimizdən, qismən də La Polakadan başqa heç kimi diqqətinə layiq görmədi. Müğənninin komanda üzvlərindən birinin əlində əla bir kamera vardı və hər şeyi çəkirdi. “Xatirə qalsın deyə”, – Madonna mənə belə dedi. Kameralı oğlanın yanında əlində elektron taraqqa (beləsini ilk dəfə görürdüm) olan bir nəfərin də gəzməyi məni təəccübləndirdi, ancaq qonaqpərvər ev sahibi belə şeylərə fikir verməməlidir. Üstəlik mən onun Antonioya verdiyi sualları tərcümə eləməliydim. O vaxtlar Antonionun karyerası sürətli yüksəlişə hazırlaşırdı: o, artıq “Məni bağla” filmiylə ABŞ-da debüt eləmişdi və özünü hollivudlu tənqidçilərə (həmçinin Madonnaya) sevdirmişdi. Lakin 1990-cı ilin həmin axşamında aktyor, hələ ingilis dilində bir kəlmə də bilmirdi. Bütün bunları ona görə danışıram ki, bir il sonra “Madonna ilə yataqda” filminin ekranlara çıxdığını eşitdim. O filmin ki böyük hissəsi, məhz, mənim “Palace-otel”də verdiyim ziyafətdə çəkilmişdi, Antonionu yoldan çıxartmaq isə filmin əsas süjet xətlərindən biriydi. Təbii ki, Madonnanın qısa bir cümlə ilə Ana Lesanı necə məhv elədiyini də çəkmişdilər. Deməli, məclisin sonunda Ana cəsarətini toplayıb bizim masaya yaxınlaşdı və yüngülvari sarkazmla sarışın ilahəyə “Görürəm, ərim sənin yaman xoşuna gəlib. Amma buna heç bir etirazım yoxdur, çünki mən müasirəm” dedi. Madonna da ona “”Get lost!” deyə cavab verdi (“əgər belə müasirsənsə, yox ol!”).\nİndi yazdıqlarım haqq-hesab çürütməyə bənzəyə bilər, amma bu, məni qətiyyən narahat eləmir. Çünki hər şey tərsinə olsaydı (Mən Madonna ilə dəstəsini çəksəydim, sonra da həmin materialdan film montajlayıb bütün dünyaya izlətsəydim), məni daşa basardılar, məhkəmələrdən özümə gələ bilməzdim.\nÖz filmində kadrlarımızdan istifadə etmək üçün icazə almamaqla Madonna bizi əfəl yerinə qoymuşdu – bunu nə vaxtsa söyləməliydim. Üstəgəl, məni dublyaj eləmişdilər: yəqin, ingiliscəm o qədər də yaxşı deyilmiş.\nYeri gəlmişkən, məclisin hansısa məqamında Madonna mənə sualla müraciət elədi: “Antoniodan soruş gör, qadınları bişirməkdən xoşu gəlir?” (And içirəm ki, elə belə də soruşdu). Sualı tərcümə elədim. Antonio heç bir cavab vermədi, nəsə mızıldandı və üzü “mən- ispan kabalyerosuyam, qadının xətrinə hər şey eləməyə hazıram” deyən bir ifadə aldı. Mənim üçün onun səssizliyi və bu jest həddindən artıq aydın cavabdır, amma Madonnaya daha çoxu lazım idi. “Soruş gör, – yenə mənə sarı çevrildi – bəs qadınlar onu bişirəndə də xoşuna gəlir?”. Bunu da tərcümə elədim. (90-larda “to hit” və “women” sözlərini artıq bilirdim). Antonionun üzü yenə eyni ifadəni aldı. Yəni, nə “hə”, nə də “yox”, amma ispan kabalyerosu xanımın istənilən arzusunu yerinə yetirməyə hazırdır.\nBunu ona görə danışıram ki, əslində hər şey, məhz, belə olmuşdu və bu, o gecənin ən məzəli məqamıydı. Ancaq Madonna onu filmə salmaq istəməmişdi. Yəqin, dünyanın, o məclisdə əslində nələr baş verdiyini öyrənməsi üçün pandemiya olmalıymış.\nHə, mən on yeddi günlük tam təcriddən sonra ilk dəfə küçəyə çıxmağımdan danışırdım. Yeni duyğular yaşamaq imkanını əldən qaçırmaq istəmirdim, bunun üçün yaxşı bəhanəm də vardı: yaşadığım rayondakı çoxsaylı qədim mağazaların birindən yemək almaq lazım idi. Sonsuz hüzur, səssizlik və həzz verən boşluq duyğuları ilə dolu əcaib bir şey hiss eləyirdim. Mən nə ölülər, nə də yoluxanlar haqqında düşünmürdüm. Mənə elə gəlirdi ki, Madridin yeni siması qarşısında, qeyri-adi situasiyada dayanmışam – hələ də onu təsvir eləməyə söz tapmıram. Qurbanlar haqqında düşünməməyə üstünlük verirəm (hərçənd tam belə deyil, onlara bacardığım qədər yardım eləməyə çalışıram). O qorxunc rəqəmləri hamımız bilirik. Diptixə bənzər bu mətnləri də onları unutmaqdan ötrü yazıram. Bu mənim qaçmaq, irəliyə doğru hərəkət eləmək üsulumdur. Düşünürəm ki, əgər gerçəkliyə təslim olsam, vurulacam. Mənsə bunu istəmirəm.\nSon vaxtlar tamamilə əzgin halda oyanıram. Deyəsən, təcrid hələ bir həftə də uzadılacaq. İlk günlərdəki yenilik duyğusu artıq yoxa çıxıb. Bu gün mənə elə gəlir ki, evim bütün enerjimi sorur, gündüzlərə və gecələrə müqavimət göstərmək üçün ehtiyacım olan gücümü məndən alır. Amma həmişə mütaliə və DVD-lərim var. Artıq ssenarilərim üzərində işləməyi də dayandırmışam, onlara istirahət vermişəm. Fikirlərin də dincəlməyə ehtiyacı var – bu, dəm almaq və böyüməyin təbii üsuludur.\nVə sonda, sevincli və sanballı bitirməkdən ötrü bəzi film tövsiyələri yazıram. Onlar bu həftə – ki, ən ağır həftələrdən biri olacaq – melanxoliyanın, sıxıntının, bezginliyin ən xırda əlamətlərini belə birdəfəlik yox eləyəcək. Siyahıya, əsasən, maraqlı amerikan filmləri, ekssentrik komediyalar daxildir. Amerikalılar bu janrda uğurlu işlər yaradıblar:\nHovard Houks “Meymun əməlləri”\nCorc Kyukor “Filadelfiya əhvalatı”\nMitçell Leyzen “Gecəyarısı”\nErnest Lyubiç “Olum, ya ölüm”\nBilli Uaylder “Birinci zolaq” (və daha erkən versiyası – “Onun sevgilisi Cümə”)\nBilli Uaylder “Cazda yalnız qızlardır”\nCorc Kyukor “Varlılar və məşhurlar”\nHovard Houks “Ətəkli əsgər”\nCorc Kyukor “Ulduz doğuldu” (baş rolda Cudi Qarlend)\nErnest Lyubiç “Üç qəlbin serenadası”\nRamon Ernandes “Kasa Florad”, baş rolda Lola Flores\nBelə bir xəzinə ilə bizə bircə evdə oturmaq, filmlərarası fasilələrdə dəhlizdə gəzmək və telefon, ya da skaypla dostlarımız, qohumlarımız və sevdiklərimizlə danışmaq qalır.\nDaha bir kədərli gün; axşam 6-ya qədər özümü ələ ala bilmədim. Niyə dünən yox, bu gün? Bəlkə səbəb gərgin atmosferdir? Çünki aydın görünür ki, Avropa Birliyi ona ən ehtiyac olan zamanda işləmir. Ya da bəlkə səbəb odur ki, bu gün müqəddəs cümə axşamıdır, amma möminlər və müqəddəslər küçələri doldurmayıblar? Ya da bəlkə səbəb dünənki 683 ölüdür? Hətta bu, ötən günkü göstəricilərlə – 700 ölü- müqayisədə daha optimist rəqəm olsa belə…\nSosial həyatın yoxluğu ilə üzə-üzə qalanlar tədbirlər, bayramlar üçün darıxmağa başlayırlar. Təcridə qədər mən kütləvi Müqəddəs Həftə yürüşlərinə fikir vermirdim (möminlər məni bağışlasınlar). Mən dindar və bütpərəst deyiləm, amma düşünürəm ki, gələn il ya bu ənənələrin güclü olduğu doğma şəhərimdə, ya da Malaqada keçirilən bəzi yürüşlərə qatılacam. Antonio məni dəfələrlə dəvət eləyib.\nBaxış bucağından asılı olaraq, on minlərlə reaksiya mövcuddur. Hətta bəziləri üçün izolyasiya çıxış yoludur: “Karantin bizə faydalı oldu: nə qədər ki davam eləyir, başımızın üstündə dam olacağına zəmanət var. Sonrasını bilmirik; heç bu barədə düşünmək də istəmirik. Biz bu günü yaşayırıq”. Bunu deyən şəxs il yarım əvvəl Valensiyaya gəlmiş kubalı mühacirdir; o, şəhərin mərkəzində, Kolumbiyadan, Nikaraquadan və Rumıniyadan gəlmiş digər ailələrlə birlikdə “Per amor a l’art” (“Sənətə sevgi naminə”) fondunun ayırdığı mənzildə yaşayır. Hərdən iş tapsa da (pitsa çatdırılması, gecə növbəsində gözətçi), hələlik sənədləri yoxdur. Hazırkı vəziyyət onu damla təmin eləyib, amma hər şey normallaşanda həm özü, həm də ailəsi üçün böyük macəra başlayacaq.\nAktyor dostum da, təxminən, eyni vəziyyətdə olduğunu deyir. Özünün, partnyorunun və pişiklərinin səhhətiylə maraqlanandan sonra özünütəcridə keçəndən bəri libidosunun nə vəziyyət olduğunu soruşdum. Dostum cavab verdi ki, normaldır, hətta daha yaxşıdır. Stressin yoxluğu, həmçinin nə qısa, nə də uzunmüddətli planlar qurmamaq partnyoru ilə münasibətinə yaxşı təsir eləyirmiş. O, heç bir müqayisə aparmadan söylədi ki, psixoloq dostunun pasientlərinin əksəriyyəti özlərini həmişəkindən daha yaxşı hiss eləyirlər.\nÜmumi xaos və narahatlıq (stressin yoxluğu ilə paralel) müsbət simptomlar yaradır; gündəlik ehtiyaclara reaksiya verməyə ehtiyac qalmır və insanlar özlərini azad hiss eləyirlər. Başa düşürəm, belə narahat, xəstə dünya özüylə müqayisədə onların problemlərini kiçildə bilər. Bilmirəm, bunu necə izah eləyim, amma anladığım odur ki, hər şey məhv olanda psixoloqun pasientləri özlərini daha yaxşı hiss eləyirlər.\nÖzünü yaxşı hiss eləməyənlərsə seksual baxımdan da təcrid olunanlardır (xüsusən, çoxlu seksual əlaqələri olan, daimi partnyorsuz yaşayan adamlar).\nDostuma zəng vurub libidosu haqqında soruşmağımın səbəbi qəzetdə oxuduğum, “insanlarla ünsiyyət zamanı aclıq hissinin azaldılması strategiyaları”ndan bəhs eləyən məqalə idi. Həmin məqaləyə əsasən, insanlar seks oyuncaqlarından daha tez-tez istifadə eləməyə başlayıblar. Adətən, sərbəst olan, amma indi karantin ucbatından seksual istəklərini ödəmək imkanları da məhdudlaşan bəzi insanlar çarəsiz vəziyyətdə qalıblar. Deyəsən, indi sekstinq də əvvəlkindən daha çoxdur: telefon xətləri və mesajlar porno materiallar və porno ədəbiyyatla dolub-daşır.\nMəqalədə deyilir ki, indi klitor soranlar, kişi masturbatorlar və cütlüklər üçün nəzərdə tutulmuş çoxlu oyuncaqlar bestsellerə çevrilib.\nMəqaləni oxuyandan sonra bir neçə dostuma – kişilərə və qadınlara zəng vurub seksual iştahlarının vəziyyəti ilə maraqlandım.\nÇarəsiz halda olduğunu, supermarketlərin tualetlərində “seksləşmək” üçün onlayn görüşlər təyin elədiyini deyən bir nəfəri çıxsaq, ümumilikdə, pandemiya və onun gətirdiyi özünütəcrid zəng elədiyim insanların çoxunda erotik tələbatı azaldıb.\nMəsələn, mənim libidom təcridin lap başından məni tərk eləyib. Düşünürəm ki, kədər və narahatlıq erotik fantazıyaları sıxışdırıb.\nAmma onu da başa düşürəm ki, seks həm zərurət, həm də biznesdir. Qəzetdə seks işçilərinin ağır vəziyyəti barədə məqalə oxumuşdum. Onların bəziləri daha ucuz qiymətə karantini müştəri ilə birlikdə keçirirlər. Belə şeylər oxuyanda peşəkar vərdişlə mövzuya ssenari üçün ideya kimi yanaşıram. Praqmatik həll tapan müştəri və fahişə karantini birlikdə keçirmək qərarına gəlirlər. Bu, o demək deyil ki, müştəri bütün istəklərini həyata keçirəcək. Çox güman ki, onlar evliliyə bənzəyən bir situasiyaya düşəcəklər: sutkanın 24 saatı birlikdə olmaq, söhbət etmək, paylaşmaq, öz uşaqlıqları, ailələri barədə danışmaq, bir-birinin qarşısında həm fiziki, həm də psixoloji çılpaqlaşmaq. Həqiqətən, çox zəngin bir situasiyadır. Əgər karantindən sağ çıxsalar, belə cütlüklərin gələcəkdə son dərəcə möhkəm münasibətləri olacağına əminəm.\nAmma gəlin, özünütəcridə və onunla mübarizə üsullarına qayıdaq. Mən kinoya, bizi əyləndirən və zənginləşdirən filmlərə çox inanıram. Və bir halda ki bu mətnə kədərdən danışmaqla başladım, onda yarımçıq sevgi hekayələrindən bəhs eləyən filmlər tövsiyə eləyəcəyəm.\n– Riçard Kuin “Qarşılaşsaq, tanış deyilik” (“Strangers when we meet”1960)\n– Nil Cordan “Romanın sonu” (“The End of the Affair” 1999)\n– Maks Ofyüls “Naməlum qadının məktubu” (“Letter from an unknown woman” 1948)\n– Lui Mall “Eşafota aparan lift” (“Elevator to the Gallows” 1958)\n– Otto Preminger “Salam, kədər” (“Hello, Sadness” 1958)\n– Mikelancelo Antonioni “Gecə” (“La notte” 1961)\n– Federiko Fellini “Ana uşaqları” (“I vitelloni” 1953)\n– Fransua Trüffo “Zərif dəri” (“The soft skin” 1964)\n– Nikolas Rey “Xəlvət yerdə” (“İn a Lonely Place” 1950)\nKüçələri boş qalan pasxa həftəsi ilə vidalaşırıq və başqa çoxlu bayramlar gözləyirik, çox güman ki, küçələr yenə də boş olacaq. Buna alışa bilmirəm.


Müdrik fikirlər » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nnsanın özünü sevməsi, ömürlük olacaq romantikanın başlanğıcıdır. [Oscar Wilde]\nHəyatda mövcud uğursuzluqların səbəbi; bacaracaqları halda, uğura az qalmış bir zamanda istəklərindən imtina edən insanlardır. [Thomas Alva Edison]\nElm stəkanından alınan ilk qurtum insanı ateist edir.. Halbuki, stəkanın dibində onu Allah gözlər. [Verner Heyzenberq]\nDostum kitablar, düşmənim isə cahil dostlarımdır. [Diderot]\nHəqiqi xoşbəxtlik, qaranlıq gecədə pəncərənə Günəş şəkli çəkə bilməkdir. [Alexandre Dumas]\nAt belində dünyanı fəth etməyə nə var ki ?! Enib dünyanı idarə etmək çətindir. [Çingiz Xan]\nBiz insanların qəlbini, heyvalarla rəftarına görə öyrənə bilərik. [Emmanuel Kant]\nBir yoldaşda sevmədiyim xüsusiyyət, diqqəti özünə çəkmək üçün yanındakı insanı daima hörmətdən salmağa çalışmasıdır. [Huxley]\nBunu siz eşitmisiniz; qonşunuzu sevəcəksiniz və düşməninizə nifrət edəcəksiniz. Amma mən deyirəm ki, düşmənlərinizi sevin və sizə əzab verənlər üçün dua edin. [İsa Məsih]\nİlk öncə sizi sanki görməzlər, sonra sizə gülərlər, sonra sizinlə mübarizə apararlar və sonda siz qələbə qazanarsınız. [M. Gandhi]\nTanrı kəliməsi mənim üçün insanın zəifliyinin bir ifadəsi və məhsulundan başqa bir şey deyil. İncil də ulu bir kitabdır, amma primitiv əfsanələrdən ibarət bir kolleksiyadır və eyni zamanda olduqca uşaq dilindədir. [Albert Einstein]\nİrəliləyirəmsə, məni izləyin. Geriləyirəmsə, məni öldürün. Ölsəm, intiqamımı alın. [Benito Mussolini]\nHaqqlı və ya haqqsız olduğumu mühakimə edən hakim yalnızca mənəm. Başqaları yalnızca mənim haqqımı təsdiq edib, etmədikləri və bunun onlara görə də haqqlı olub olmadığı haqqında fikir yürüdə bilər. [Max Stirner]\nƏgər ancaq sizi sevənləri sevsəniz, sizə nə mükafat olacaq? Vergiyığanlar da belə etmirlərmi? [İsa Məsih]\nYaranmanın sirri qorxusuz olmaqdır. Nə olacağınızdan qorxmayın, heç kimə güvənməyin. Yalnız bütün köməklərdən imtina etdiyiniz an azad biri olarsınız. [Buddha]\nBiz yüksəldikcə, uça bilməyənlərin gözündə kiçik görünərik. [Friedrich Nietzsche]\nGüzgü mənim ən yaxın dostumdur. Çünki mən ağladığım zaman, o gülmür. [Charlie Chaplin]\nDemirəm ki, mühafizəkar insanlar axmaqdır. Lakin axmaqların çoxu mühafizəkardır. [John Stuart Mill]\nBir insan var imiş, bir insan da var imiş, başqa bir insan da var imiş.. Zarafat etdim! Bu zamanda harada var bu qədər insan?! [Charles Bukowski]\nHeçnə olmayıb və heçnə olmayacaq. Hər şey var və indi mövcuddur. [Hermann Hesse]\nNəticə çıxara biliriksə; uğursuzluq da bir uğurdur. [Malcolm Forbes]\nNə bahasına olursa-olsun, evlənin. Həyat yoldaşınız yaxşı çıxsa - nə yaxşı, xoşbəxt olacaqsınız. Pis çıxsa - filosof olacaqsınız. [Sokrat]\nSevgili Tanrı, məndə sən ististna olmaqla bütün liderlərin şəkilləri var. [Norman.. Norman 6 yaşında olan bir uşaqdır. Amerika və Avropada uşaqlardan Tanrı haqqında nə düşündüklərni soruşublar və bu Normanın fikri idi.]\nHeç bir ölüm əslində ölüm deyil çünki hər ölüm yeni bir qapı açar, bir başlanğıcdır. Həyatın sonu yoxdur, yalnız yeni başlanğıclar, yenidən-doğuşlar mövcuddur. [Osho]\nİbrətamiz sözlər (5-ci hissə)\n"Həyatı Dəyişən" 10 Fikir\n10 iyul 2012 10:59\n4 iyul 2012 01:48\n2 iyul 2012 18:52\n1 iyul 2012 21:06\n1 iyul 2012 15:11\nmaraqli idi tesekkurler......\n1 iyul 2012 11:51\n30 iyun 2012 21:22\n30 iyun 2012 20:48\n30 iyun 2012 10:48\nmaraqli idii тewekkurler))\n30 iyun 2012 00:35\n29 iyun 2012 23:41\n29 iyun 2012 23:37\n29 iyun 2012 19:51\n29 iyun 2012 19:07\n29 iyun 2012 18:52\n29 iyun 2012 18:46\nXebere gre Twkler ..\n29 iyun 2012 18:13\n29 iyun 2012 17:59\n29 iyun 2012 17:24\n29 iyun 2012 16:49\n29 iyun 2012 16:37\n29 iyun 2012 16:28\n29 iyun 2012 16:15\nBir yoldaşda sevmədiyim xüsusiyyət, diqqəti özünə çəkmək üçün yanındakı insanı daima hörmətdən salmağa çalışmasıdır. [Huxley]ayda niffffffffreet edirem de bele seyee\n29 iyun 2012 16:13\n29 iyun 2012 16:11\n29 iyun 2012 16:05\nTanrı kəliməsi mənim üçün insanın zəifliyinin bir ifadəsi və məhsulundan başqa bir şey deyil. İncil də ulu bir kitabdır, amma primitiv əfsanələrdən ibarət bir kolleksiyadır və eyni zamanda olduqca uşaq dilindədir. [Albert Einstein] <= bunu bawa duwmedim!! emeye gore twk\n29 iyun 2012 16:04\nbu heqiqeten superdir cox beyendim tesekkuler..........\n29 iyun 2012 16:03


BANM-ın tələbələrinin layihəsi Yaponiyanın marağına səbəb olub - Bay Media\nBakı Ali Neft Məktəbinin (BANM) tələbələri - “Kimya mühəndisliyi” ixtisası üzrə təhsil alan V kurs tələbələri Aleksandr Oborovskiy və Elmar Əsgərzadə “Cleantech” (təmiz texnologiya) startup akselerasiya proqramı olan “ClimateLaunchpad” biznes yarışmasında Azərbaycanı və Bakı Ali Neft Məktəbini təmsil ediblər\nTrend-in məlumatına görə, Böyük Britaniyanın Edinburq şəhərində keçirilən yarışmada tələbələr “ThermoNorth” startap layihəsi ilə 1.5 illik elmi tədqiqat mövzuları ilə çıxış ediblər. Dünyanin 45 ölkəsindən 135-dən çox layihənin təmsil olunduğu yarışmada tələbələrimizin layihəsi böyük marağa səbəb olub. Belə ki, təqdimatdan dərhal sonra müxtəlif sahələrdən olan ekspertlər müraciət edərək layihə haqqında daha geniş məlumat xahiş edib, xüsusilə layihənin elmi tədqiqat hissəsi ilə daha yaxından maraqlanıblar.\nBundan əlavə, layihənin üzvləri 6-7 dekabr Tokioda keçiriləcək “Tran/Sum” Global Transport and Mobility konfransinda iştirak etmək üçün dəvət alıblar.\nXatırladaq ki, layihənin əsas məqsədi soyuq ölkələrdə maşın mühərrikini sərt hava şəraitinin təsirlərindən qorumaq üçün enerji saxlayan maddə istehsal etməkdir. Əsas hədəf auditoriyası logistika şirkətləri olan bu layihə həmin şirkətləri bir araya gətirəcək Tokioda keçiriləcək konfransda təqdim ediləcək.


Kyle chrisley indi haradadır\nBrian Chucky Davis yeni avtomobil\njosh strobel və aleksandra iarovikova\nYeniyetmə ana Kailyn Lowry'nin körpəsi atası Jonathan 'Jo' Rivera marixuananın təsiri altında olduğu üçün tutuldu\nVİDEO Moniece Slaughter və Alexis Skyy, LHHH Sezon 4 üçün küçələrdə vuruşur\nKail Lowry qanuni olaraq oğlu Lux'ün adını EKSKLÜZİV olaraq dəyişdirir\nToxunmuş gözlər nədir? Amanda Bynes onları ‘travmatik’ doğuş qüsuru adlandırır\nDƏRİ SƏLİ Lauana əməliyyatdan sonra etdiyi inanılmaz və davamlı dönüşümün foto qalereyası\nLupita Nyong’o’nun otel otağından oğurlanan 150 min dollarlıq inci Oskar paltarı\nŞƏKİLLƏR Weston Cage, həyat yoldaşı Nikki Williams ilə yenidən bir araya gəldi, Facebookda sevgisini dilə gətirdi\nBrandi Glanville, bu yay Gerard Butler ilə bir həftə əlaqə qurdu\nAlisa Maria, New Jersey'nin Gerçək Ev xanımlarına yeni bir əlavədir?\nAbby Lee Miller hakimi nahara dəvət etdikdən sonra həbs cəzasına məhkum edildi\nGÖZLƏNİLƏN Şeyden Massey narkotik saxladığı üçün tutuldu; Scarlett-in qarşısında zəhərlənərək lentə alındı\nGözlənilməz baba Şayden Massey yenidən ata olacağını açıqladıqdan iki ay keçməmiş, 20 yaşlı gənc İndiana ştatında narkotik saxladığı üçün həbs olundu. Lexus Scheller-in köhnə yeniliklərini əldə edin!\nGÖZLƏNMƏSİZ Şeyden yenidən bir baba olacağını, ancaq Lexus və ya yeni sevgilisi ilə deyil\nGözlənilməz baba Şayden Massey keçən ilin sonlarında Lexus Scheller ilə ayrıldı və bu yaxınlarda Meah adlı yeni bir qızla tanış olduğunu açıqladı. Bazar ertəsi, Şayden İnstaqramda sonoqram fotoşəkili yerləşdirdi və heç bir məlumatı olmayan bir nəticə verdi və nəticədə Kylee adlı başqa bir qızın hamilə qaldığını ortaya qoydu!\nGÖZLƏMƏZ Şeyden deyir ki, Lexus həbsdə olarkən onu aldadıb ayrıldılar\nKeçmiş TLC gözlənilməz cütlüyü Lexus Scheller və Shayden Massey, Şeyden həbsxanada ikən Şeydenin ən yaxşı dostu ilə xəyanət etdiyi iddia edildikdən sonra bir daha dağıldı! Bütün detalları birbaşa ondan alın, o cümlədən qızı Scarlett-in qəyyumluğu ilə bağlı bölünmənin mənası.\nVIDEO TLC 3 yeni ana ilə gözlənilməz Mövsüm 2 önizləmə treyleri!\nTLC, keçən ilin sonunda gözlənilmədən yeniyetmə hamiləlik reallıq seriyasında böyük bir hit oldu, şou mövsümü sona çatdırarkən serial başına orta hesabla bir milyondan çox tamaşaçı çıxdı. Şou ikinci mövsüm üçün geri dönəcək, heç kim üçün sürpriz olmamalı idi. Ancaq bir çox pərəstişkarına sürpriz ola biləcək şey, istehsalçıların üç orijinal anadan birini atması və üç yenisini əlavə etməsidir! Gözlənilməz pərəstişkarları McKayla Adkins və Lexus Scheller-i tuta biləcəklər, amma Lilly Bennett geri dönməyəcək. McKayla əlavə (üstəlik onun\nBella Thorne’s OnlyFans-a BAĞLADI, Dorinda RHONY-dən ayrıldı, Don Jr. kokain dedikodu ...\nTEEN MOM OG Gary Shirley bir polis məmurudur!\nAmish'e qayıt: Chapel Peace Schmucker xərçəngi ilə bağlı yeniləmə\nOğlaqda Bu Günəş Tutulması ilə Xəyallarınızı Qurmağa Başlayın\nSaqqaldan əvvəl Chris Stapleton'un ŞƏKİLLƏRİ


Milli Qehremana hesr olunmuş senedli filmin teqdimatı keçirilib - Azadliq Xeber\nMilli Qehremana hesr olunmuş senedli filmin teqdimatı keçirilib\nMilli Qəhrəmana həsr olunmuş sənədli filmin təqdimatı keçirilib\n03.12.2015 / 10:30 xeber –\nBakı Şəhər İcra Hakimiyyətinin Kino Xidməti İdarəsinin təşkilatçılığı ilə rejissor Rəşad Qasımovun quruluşunda Milli Qəhrəman Muxtar Qasımova həsr olunmuş “Vətən sevgisi” adlı sənədli filmin təqdimatı keçirilib. Lent.az-ın məlumatına görə, filmin təqdimatı Muxtar Qasımovun məzunu olduğu Azərbaycan Tibb Universitetində baş tutub. Tədbirdə Azərbaycan Tibb Universitetinin dosentləri Cavanşir Sadıqov və Elbrus Sadıqov çıxış edərək yeni gənc nəsildə vətənpərvərlik hisslərinin gücləndirilməsi və təbliği məqsədilə həyata keçirilən sənədli filmlər layihəsini yüksək qiymətləndiriblər. Daha sonra Milli Qəhrəmanın keçdiyi ömür yolundan söz açılıb. Tədbirdə iştirak edən Milli Qəhrəmanın döyüş yoldaşları, ailə üzvləri, qohumları onun keçdiyi həyat və döyüş yolundan söz açaraq xatirələrini bölüşüblər. Qeyd olunub ki, Muxtar Qasımov 1958-ci ildə Beyləqan rayonunun Kəbirli kəndində anadan olub. Tibbi təhsilini başa vurduqdan sonra cəbhədə bütün yaralıları xilas etmək üçün xüsusi rəşadət göstərib. O, 1992- ci il iyulun 16-da Naxçıvanlı kəndi uğrunda gedən döyüşlərdə xidməti borcunu yerinə yetirərkən qəhrəmancasına həlak olub. Daha sonra filmin təqdimatı olub. Qeyd edək ki, film “Yaddaş” sənədli filmlər studiyasında Mədəniyyət və Turizm Nazirliyinin “Milli qəhrəmanlar” silsiləsi çərçivəsində çəkilib.\nBu tədbirlər "Vətənpərvərlik kinosu" günləri çərçivəsində keçirilir.


Rza Zerrabın müğenni arvadı zorla mehkemeye aparılacaq – QƏRAR - Azadlıq Xeber\n24.06.2016 / 15:37 xeber – Bir müddət əvvəl ABŞ-ın Mayami ştatında həbs edilən Azərbaycan əsilli iş adamı Rza Zərrabın həyat yoldaşı, tanınmış müğənni Ebru Gündeş məhkəmədə ifadə verməli olacaq. Lent.az “Hürriyet”ə istinadən xəbər verir ki, Türkiyədə fəaliyyət göstərən biznesmenin xanımına aldığı villanın uçurulması ilə bağlı məhkəmə prosesi çərçivəsində onun məhkəmədə ifadə vermək zərurəti yaranıb. Ebru Gündeşin vəkili məhkəməyə onun xəstəliyi ilə bağlı arayış təqdim etsə də, hakimlər kollegiyası bununla razılaşmayıb və müğənninin zorla məhkəməyə gətirilməsinə qərar verilib.\nMəhkəmə Ebru Gündeşlə yanaşı həyat yoldaşı Rza Zərrabın da zorla gətirilməsinə qərar verib. Əgər iş adamı ABŞ-da azadlığa çıxarsa, Türkiyədə də məhkəmə qarşısına çıxmalı olacaq. mənbə : lent.az


“Dünyada dərəlbəylikdi, mən 35 mini əlimdə bütöv görməmişəm...” - Cərimələnən müğənni\n"35 min manat cərimə olunduğum barədə jurnalistlərdən məlumat almışam. Mənə yazılan cəriməni görəndə şoka düşdüm. Yəqin onlar elə fikirləşir ki, mən milyanerəm”.\nBu sözləri "Qafqazinfo”ya açıqlamasında müğənni Səidə Sultan bildirib.\nMüğənni cərimələrin tətbiq olunma məsələsini absurd adlandırıb:\n"Mən dövlətimi, qanunumu, Azərbaycanımı sevirəm. O demək deyil ki, Vergilər Nazirliyi mənə bu qədər cərimə yazsın. Bu düzgün deyil, absurddur. Buna qanun kimi baxmıram. Qanun o vaxt qanun olur ki, sən düz olursan. Mən inanıram ki, nazirlik bu məsələyə baxacaq. Mən 35 mini əlimdə bütöv görməmişəm. Gərək ümumi 800 min qazanım ki, 4 fazini vergi verim. Dövlətə canım qurban...Bu qanunsuzluqdu, qanun deyilki...Mən buna qanun kimi baxmıram, qəbul etmirəm”.\nSəidə Sultan Vergilər Nazirliyinin faktları ortaya qoyacağı təqdirdə cəriməni ödəyəcəyini qeyd edib:\n"Dünyada dərəlbəylikdi? Dövlətin adından istifadə edib 35 min alacaqlar? Bu nə dərəcədə doğrudur? Vergilər Nazirliyi əvvəlcədən bu işin təməlini düzgün qurmayıb. Bundan qabaq toyların vız vuran vaxtında nazirlik harda idi? Əvvəlkinə baxanda bir az çətinliyimiz var. Hamımız ölkədə çətinlik çəkirik. Bu toylarda da hiss olunur. Bəlkə də bu Vergilər Nazirliyinin müğənniləri bir silkələməsi idi...Bundan sonra ödəyən ödəyəcək.\nMəsələhətim budur ki, nazirlik bütün faktları ortaya qoysun.Deyirlər ki, saraylardakı videokameralarda sənətçilərin toya gəlişini qeydə alırlar. Bəlkə mən dostumun toyuna gəlmişəm? Nazirlik bütün faktları mənə göstərsin, 35 min manatı ödəyim. Mən bu pulu qazanmamışam. Bütün restoranlara öz işçilərini qoysunlar. Onda biləcəklər kim nə qədər qazanır”.


21:10 22-07-2019 | 309 | Köşə\nJurnalist olmaq, ətrafda baş verənlərə jurnalist baxışı ilə yanaşmaq və bu barədə obyektiv düşüncələrini yazmaq... Məsələn, metro qatarında nasazlıq yaranır, sərnişinlər çətin anlar yaşayır. Yeni sayğaclar quraşdırmaq üçün yaşayış binalarının önünü qazandan sonra boruların üstünü necə gəldi torpaqlayıb gedirlər, paytaxtda, yaxud hansısa ucqar rayonda yolların təmiri uzandıqca uzanır. Təxminən iki il bundan əvvəl istifadəyə verilən Bakı-Şamaxı magistralında çökmələr baş verir, hansısa ərazidə ağacları qanunsuz şəkildə qırıb, yerində tikiliər ucaldırlar, Xəzərin sahilində yeni-yeni hasarlanma işləri aparılır... “BakuBus”a məxsus marşrut avtobusu sən və daha bir neçə nəfər dayanacaqda durub bayaqdan onu həsrətlə gözlədiyin halda dayanmaq istəmir, ötüb gedir, arxadan qışqırıb səsləyəndən sonra dayanacaqdan ən azı 200 metr qabaqda stop edir. Qapını minnətlə açan sürücüyə bu barədə irad bildirəndə "mən hardan bilim ki, məhz bu avtobusu gözləyirsən?"-deyə səni haqsız, daha dəqiqi, borclu çıxarmağa uğursuz cəhd edir...\nKüçəyə zibil atmağa görə cərimə nəzərdə tutulur, lap yaxşı, təklif edirəm bu cərimə lap ikiqat artırılsın, sərtləşdirilsin, amma bəzən əlimizdədəki zibili atmaq üçün nə qədər axtarsaq da heç yerdə bir zibilqabı tapa bilmirik. Avtomobillərin nömrə nişanlarında tirelərin qaralanmasına görə cərimə nəzərdə tutulduğunu eşidib, DYP-dən tiresi ağ aldığın nömrədə "qaralama" aparırsan, amma baxırsan ki, tiresi ağ avtomobillər dörd bir yanında şütüyür, yol polisi də onlara "gözün üstə qaşın var" demir. Yol polisi demişkən, bəzən hərəkətin tənzimlənməyə ciddi ehtiyacı olan sıxlıqlarda gözə dəyməsələr də, əksər halda gizli xidmət aparmağa üstünlük verirlər. Halbuki şəhərdə addımbaşı quraşdırılan kamera və radarlar qayda pozuntularını dərhal qeydə alır və təqsirkarlar cərimələnir. Yəni qayda pozan sürücüləri qanuna zidd şəkildə qovub, qanunun dili ilə desək, təqib edib cərimə yazmağa lüzum qalmamalıdır. Hələ bu plyonka məsələsi. Qanunla qadağan olduğunu deyirlər, amma paytaxtı plyonkalı maşınlar başına alıb. Bilmirsən, icazəli sürülür belə maşınlar, yoxsa icazəsiz?\nAvtomobillərin park yerlərində qiymətləri tənzimləmək, statistik azərbaycanlının qazancına uyğunlaşdırmaq əvəzinə, yol kənarlarında dayanan maşınlara kamera vasitəsilə ucdantutma cərimə tətbiq etmək, ictimai nəqliyyatda tənzimlənmənin doğru aparılmamasına görə az qala yarım saaata yaxın gözlədiyin marşrut avtobusunun dayanacağa aralarında on metr məsafə ilə ard-arda gəlməsi də günümüzün acı gerçəkliklərindəndir: ötən şənbə günü, saat 15 radələrində şahidi olduğum situasiyadır, avtobuslar da “Bakubus”a aiddir. Dayanacaqlardakı yükləmə apartlarında yaranan problemlə də şəxsən özüm dəfələrlə rastlaşmışam, hətta yükləmə mümkün olmadığına görə bir dayanacaq piyada getməyə məcbur qalmışam. Piyada demişkən, piyada zolaqlarının çoxu o qədər köhnəlib ki, tamamilə görünməz olub. Əyani misal kimi, İTV-nin qarşısındaklı piyada keçidindəki zolaqlara baxa bilərsiniz, əgər onlardan əsər-əlamət qalıbsa...\nSəhiyyəmizdəki, xüsusən də dövlət xəstəxanalarındakı problemlər də özünü addımbaşı göstərir. Hələ küçədə, metroda, halı pisləşənlər üçün çağırılan təcili yardım maşınlarının iş-işdən sonra gəlib yetişdiklərini, maşından düşən tibb işçilərinin xəstəyə yaxınlaşmamış “bunun qohum-əqrabası kimdi?” sualını verməsi, “qohum-əqraba” tapılmayanda biganəlik sərgiləməsi də ayrıca söhbətin mövzusudur ...\nPaytaxtda ət kəsimi məntəqələri yaradılsa da da, hələ də bu sahədə ciddi nöqsanlar var, küçədə ət kəsib satanlar kifayət qədərdi....\nBir jurnalist olaraq çatışmazlıqları, qüsurları, problemləri demək, yazmaq borcumuzdur. Müvafiq qurumlar isə həmin problemlərin yaranma səbəblərini araşdırıb qısa müddətdə aradan qaldırmağa, əhalinin onlara göstərilən xidmətlərdən məmnunluğunu təmin etməyə borcludur. Yoxsa ki, ayrı-ayrı qurumların səslənən iradlara qərəzlə yanaşıb, "görəsən, bunu nəyə görə dedi?" fikri ilə yanaşması, yazan adamla nuh əyyamında hansısa məsələdə fikir ayrlığını əlində bayraq edib, barmaq silkələməsi, nöqsanları pərdələməsi ümumi işə heç bir fayda gətirməz. Öz eyiblərini güzgüdə seyr edib, güzgünü sındırmağa cəhd edəcəksən, yaxud sındıracaqsansa, bununla eyiblərin azalan, yox olan deyil, başqa güzgülərə baxanda yenə də həmin eyiblər görünəcək. Bacar eyiblərini aradan qaldır ki, güzgüdə özünü eyibsiz görüb xoşhal və məmnun olasan. Ən əsası isə sənə yüksək etimad göstərilməklə icrası tapşırılan mühüm xidmətdən bütün xalq məmnun qalsın...\n“Ziya Məmmədov bu xəyalla yaşayır ki, Ramiz Mehdiyevin adamı hakimiyyətə gələcək”


Uşaqlarımızı və ya kiçik bacı qardaşlarımızı internetdən necə qoruyaq? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nUşaqlarımızı və ya kiçik bacı qardaşlarımızı internetdən necə qoruyaq?\nUşaqları internetdən necə qoruyaq: 5 "qızıl qayda"nı bilirsiniz? - ARAŞDIRMA\nUşaqlarınızın internetdən zərər çəkməməsi\nüçün bəzi qaydalara riayət etməyiniz gərək olacaq...\nFəqət, hər şey göründüyü kimi deyil, çünki insanın öz kimliyini çox asanlıqla gizləyə bildiyi, nəzarət və kontrolun artıq mücərrəd məfhumlara çevrildiyi internet, uşaqların asan hədəfə döndüyü, müdafiə və himayəsiz qaldığı məkana çevrilir. Uşaqlar bir qayda olaraq tanımadıqları insanlarla əlaqəyə asanlıqla girirlər və bu zaman ağıllarına belə, gətirmirlər ki, onlarla təmasda olan şəxs əxlaqsız, ya da manyak ola bilər.\nSadalanan qaydalar yalnız bir şirkətin tövsiyələrdir\nvə ağıllı olsalar da, bir qədər "reklam qoxusu" verirlər.\nMütəxəssislər hesab edirlər ki, bu qaydalara riayət etməklə u\nşaqların internetdən təhlükəsiz istifadəsini təmin etmək olar.\n"Çatlaşma"nın 7 "qızıl" qaydası və təhlükələri\n27 avqust 2011 19:18\n27 avqust 2011 17:22\n27 avqust 2011 16:07\nUŞAQLAR ƏLBƏTTƏKİ İNTERNETDƏN UZAQ OLMALIDI.\nMƏNCƏ 15 YAŞINA QƏDƏR UŞAQLAR NETƏ GİRMƏMƏLİDİR.\n27 avqust 2011 15:56\nBIRAZ OXUDUM... TEWEKKURLER...\nhqeiqeten de duzdu tsekkuler\n27 avqust 2011 15:25\nmaraqli ve deyerli meslehetlerdir\nne qadagalar qoyulursa qoyulsun yene de girmek ücün bir cixis yolu tapacaqlar.qaydalar ele onlari pozmaq ücündür\nOxumadim fovselem catmadi


LIQUI MOLY Leichtlauf HC7 5W-40, təkər, təkər satışı, avtomobil yağları, masin\nYüksək keyfiyyətli, müasir, aşağı sürtünmə əmsallı mühərrik yağı. Hidrokrekinq əsaslı baza yağı və son qatqı texnologiyası bu yağın mühərrikin sürtünən hissələrinə tez daxil olmasını, yağ və yanacaq sərfiyyatının azalmasını təmin edir. Benzin, dizel və sıxılmış maye qazla işləyən mühərriklərdə istifadə oluna bilər. Tövsiyyə olunan dəyişmə intervalı - 10 000 km. Mühərrik yağını dəyişərkən istehsalçının təlimatlarına əməl olunmalıdır. Mühərrik yağını dəyişməmişdən öncə yağ sisteminin yuyulması tövsiyyə olunur .


ABŞ Mərkəzi Kəşfiyyat İdarəsinin törəməsi kimi tanınan RAND Corporation şirkətinin Pentaqon üçün hazırladığı hesabat daha çox çevriliş şayiələri ilə gündəmə gəlib. 15 iyul çevrilişə cəhd hadisələrindən sonra FETÖ ilə əlaqəli şəxslərin dövlət və hökumət dairələrindən uzaqlaşdırılmasının ABŞ-ı narahat etdiyi və Vaşinqtonun Türkiyə Silahlı Qüvvələri üzərindən Türkiyə ilə əlaqələri yenidən bərpa etmək istədiyi bildirilir. Hesabatda bunun üçün 10 illik alternativ senarilər yer alıb.\nQaynarinfo xəbər verir ki, Türkiyənin köşə yazarlarından Nədim Şənər sözügedən senariləri məqaləsində qeyd edib. "Türkiyənin millətçi xətti: ABŞ-Türkiyə Strateji əməkdaşlığı və ABŞ ordusu üçün qeydlər" adlı hesabatda 4 senari var.\nI senari - Çətin şərik\nTürkiyə problem çıxarmağa davam edən və arabir geri addım atan, lakin NATO üzvü kimi ortaq hərəkata və təhlükəsizlik məsələlərinə dəstək verməyə davam edən ölkə olacaq. Aİ və ABŞ-la əməkdaşlıqda çəkişmə davam edəcək, lakin problemlər çox dərinləşmədən həll olunacaq.\nII senari - Demokratiyanın yenidən dirçəlməsi\nMüxalifət partiyalarından biri və ya müxalifət ittifaqı 2023-cü il seçkilərində mövcud iqtidar üzərində qələbə qazanaraq, 2017-ci ildə konstitusiyaya edilmiş dəyişiklikləri ləğv edəcək və daha qərbyönlü xarici siyasət yürüdəcək. Bu vəziyyət ABŞ və Avropanın siyasi və təhlükəsizlik anlayışında Türkiyə ilə əlaqələrin inkişaf edirilməsində lider olacaq, Türkiyə ilə Ərəb dünyası, İsrail münasibətləri inkişaf edəcək, kürd və Kipr problemlərində yol qət ediləcək.\nIII senari - Strateji tarazlıq\nTürkiyə NATO müttəfiqləri və Avrasiya blokundakı yeni ortaqları (Rusiya, Çin və İran) arasındakı tarazlığı açıq şəkildə təmin edəcək. Bəzən Qərbi dəstəkləyəcək, amma əsasən dəyişkən koalisiyanın parçası olacaq. Bu strategiya prezident Rəcəb Tayyib Ərdoğanın 2018 seçki manifestində yer alıb və AKP ilə MHP siyasətçilərinin dünyagörüşünü əks etdirir. Uzunmüddətli olması Türkiyə üçün risk ifadə edir və bu risk ABŞ-ın Rusiya, İran və Çinə qarşı daşındırma və müdafiə səylərini çətinləşdirir. Bu proqnoz gələcəkdə Aİ və ABŞ-la olan problemlərin həll edilməyəcəyi təqdirdə reallaşa bilər.\nIV senari - Avrasiya gücü\nAİ və ABŞ-la qarşılıqlı inamsızlıq və siyasi fərqliliklər pik nöqtəyə çatsa, Türkiyə NATO-dan rəsmən ayrılacaq və Avrasiya və Yaxın Şərqdə inkişaf etməkdə olan əməkdaşlıqlarını gücləndirəcək. Belə bir gələcək hərbi toqquşma riski də ifadə edir.\nSenarilərə qarşı variantlar:\nBu senarilərə qarşı ABŞ-ın qarşıdakı 10 il ərzində necə davranmalı olduğu isə bu şəkildə izah edilib:\na) ABŞ Türkiyə ilə son illərdə yaşanan gərginliklərin azaldılması məqsədilə uzunmüddətli strategiya aparmalıdır. Eyni zamanda demokratik bir müxalifət ortaya çıxıb, Türkiyəni əməkdaşlığa daha meyilli edərsə, gələcək 10 ildə əməkdaşlığı ortaq maraqlar çərçivəsində davam etdirə biləcək variantlara ehtiyac olacaq.\nb) ABŞ və Türkiyənin Suriyadakı fikir ayrılıqlarını aradan qaldırmaq məqsədilə ABŞ-ın türk və kürd müttəfiqləri ilə daha cəld diplomatik müzakirələr aparması və daha çox siyasi dəyişiklik etməsi lazımdır.\nc) ABŞ və NATO hərbi qüvvələrinin Türki Silahlı Qüvvələri ilə davamlı ortaq hərəkat icra etməsi Rusiyanın Türkiyə üzərindəki təsirlərinə qarşı tarazlıq yarada bilər.\nd) ABŞ müvəqqəti və daimi olaraq İncirlik Hava Bazasının və Türkiyədə ABŞ və NATO-ya aid digər obyektlərin itirilməsinə hazır olmalıdır.\ne) Türkiyənin milli müdafiə nazirinin nüfuzunun artması nəzərə alınaraq, ABŞ ordusu ilə Türkiyə Baş Qərargahı arasındakı dialoq artırılmalı və ABŞ-Türkiyə Yüksək Müdafiə Qrupunu yenidən canlandırmaq məqsədilə daha çox güc sərf edilməlidir.\nf) ABŞ ordusu Türkiyə Milli Müdafiə İnstitutunun tədris planının formalaşdırılmasına kömək etməyin yollarını araşdırmalıdır. Beləliklə, Türkiyənin zabitlərini ABŞ hərbi məktəblərinə göndərməsi təmin edilməlidir. Bu vəziyyət uzunmüddətli olacağı təqdirdə, Türkiyə ilə hərbi əməkdaşlığın inkişafına kömək edəcək və türk ordusunun gələcəyinə, ABŞ və NATO ilə əməkdaşlığı və təşkilata bağlılığının gücləndirilməsində önəmli rol oynayacaq.


ABŞ-ın Miçiqan ştatının Ueyn Universitetinin alimləri maraqlı bir fakt aşkar ediblər. Araşdırmalar nəticəsində məlum olub ki, şən və təbəssümlü insanlar daha çox yaşayırlar. Hesablamalar göstərmişdir ki, təbəssüm insan ömrünü orta hesabla 7 ilədək uzadır.\nAlimlər bu fenomenin nə ilə bağlı olduğuna hələlik cavab tapmayıblar. Lakin hesab olunur ki, təbəssüm insanın daxili harmoniyasını, nikbinliyini və həyata nikbin münasibətini əks etdirir. Odur ki, çalışın daha çox gülümsəyin və həyatda heç nəyin sizi üzməsinə izin verməyin.\nTarix: 25.11.2014 / 18:27 Müəllif: Aziza Baxılıb: 29\tBölmə: Maraqlı Melumatlar\nMömin Sessiz Intiqam1imza Manyak Wowu Qızlar Nə İstərlər FƏLLAH qaraşın adam Anaların haqlı olduğu 10 məsləhət Zehmet Cek Geleceyini Bilirdim Dostum Quran oxunanda susaraq onu dinləmək DƏFN korjik resepti Cox Maraqli Statuslar Əllərinizi yuyun Kerametli Heç Bir Yaxşılıq Unudulmur İbrətli Kişi və Qadının Qarşılıqlı münasibətləri Evlisin mucadilenin menasi Rəşid polad oğlunun şeir kitabı Ayi Gorurem Müsəlman qadınlar haqqında hədislər ıı hissə Səninlə Bütövləşdim Mən Tavuklarin Haberi Varmi 6 yeni BlackBerry modeli təqdim olunacaq Bir Tebessum SeVGiAyRiLiQ STatusLaRi Maria Her şeyi Bilen Uşaq virtual sex Qidalandirici dəriyə qulluq maskalari Xarakterizmizi əks etdirən yatmaq pozası Qoltuqaltı qaralmalarına çarə 5 illik evlilərə həftədə 3 gün seks Evdə qalanın səfərə çıxana etdiyi dua yemək Vladislav Qalkin Aglamagi Bir Uwaqin Namaz Qilma Ehvalati erotik letifeler Baba Kanın Yerde Kalmıyıcak Döş çatlaqlarına qarşı effektli maska QURANDAN Ayeler Artilleriyanın Allahı sayılırdı film 1996 1 su bardagi ne qeder Onun Umrunda Bile Deyilmiwim Uwagin Meleyi girin Bacıqardaşın bir otaqda yatması doğrudanmı qorxulu Brilyant əl film 1968 Haci qara eserinde xəsisliyin ifadesi


Tərəfindən Ayten, 21 Dekabr 2012, Ildə Tortlar, Tatlilar\nAna səhifə » Tatlilar » Tortlar » Badamla YAŞ tort\nCanım qızımın, doğum günü üçün etdiyim bu çəhrayı tortu yeni il üçün edə bilərsiniz.\n10 ədəd yumurta ağı\n600 qr şəkər\n1 litr Süt\n4 yemək qaşığı krem (Soyuduqdan sonra qarışdır)\nİstediğiniz Meyve:ananas, şaftalı, çiyələk, böyürtkən ... və s.\nBöyük bir kasada toz badamı 300gr şəkər ilə harmanlayın. Geriye qalan şəkər və yumurta aklarını mereng yapın.Yani mixer ilə yumurta aklarını yüksək dövrdə çırparkən az-az toz şəkər əlavə edib, seker əriyənə qədər çırpın.\nToz şəkər-badam qarışığını merenge qarışdırın. Bunu bir spatula köməyi ilə geniş hərəkətlərlə edin.(3dəfədə qarışdırın)\nXəmiri ucunda 10mm düz duy olan Pastacı torbasına doldurun. Soba kağızının üzərinə tortu etmək istədiyiniz böyüklükdə çevrə çəkin. Ben 22 sm böyüklükdəki qandallı qəlibi istifadə. Xəmiri sıxaraq çevrənin içini doldurun. Dörd parça bu şəkildə hazırlayın. 180 dərəcə isidilmiş sobada yaxşıca quruyana qədər hazırladığınız xəmirləri bişirin. Xəmirlər yaxşıca soyuduqdan sonra, diqqətlə kağızlarını çıxardın.\nKrem hazırlayın:Südün 400 ml qədərini kaynatın.Geri qalan 100 ml südü yumurta sarıları,şəkər,nişasta və vanil ilə ayrı bir kasada karıştırın.Tüm vəsaiti yenidən qazana boşaldıb batıq atəşdə davamlı qarışdıraraq,konsistensiyası yoğunlaşana qədər pişirin.Soğuması üçün bir kənara buraxın, ara ara qarışdırın. Kremi yaxşıca soyumadan istifadə. Tünd bir konsistensiyada olmasına diqqət edin.\nBişən və yaxşıca soyuyan xəmirlərin ilkini qandallı qəlibin içinə yerləşdirin. Üzərinə kremasını, Pastacı torbasıyla sıxaraq qoyun. Meyvələri də yerləşdirib ikinci qatı qoyun və kremasını sıxın. Bütün qatları bitirincə bir neçə saat donmasını gözləyin. Daha sonra tortu krem ilə örtün.\nAğ şəkər xəmirinə istədiyiniz tona gələnə qədər qırmızı qida boyası qatın və yoğurun. Qırmızı boyanı bir çay qaşığı qədər istifadə kafi olar. Əldə etdiyiniz çəhrayı şəkər xəmiri bir az nişasta səpərək, mərdanə ilə açın. Pastanızı şəkər xəmiri ilə örtün, üzərini arzu etdiyiniz şəkildə bəzəyin.


Prezident “Əl-Ərəbiyə” televiziya kanalına müsahibə verib – YENİLƏNİB+ VİDEO – RİA24.AZ\nPrezident “Əl-Ərəbiyə” televiziya kanalına müsahibə verib – YENİLƏNİB+ VİDEO\n-Mən razıyam. Mən həllin danışıqlar vasitəsilə olduğunu düşünürəm. Lakin danışıqların məğzi olmalıdır. Ermənistanın “Qarabağ Ermənistandır” deməsi, – onların baş naziri bunu söyləyib, – münaqişənin həlli prinsiplərini faktiki olaraq məhv etdi. Çünki həmsədr ölkələri Rusiya, Amerika Birləşmiş Ştatları və Fransa olan ATƏT-in Minsk qrupu – onlar danışıqlar zamanı illər ərzində münaqişənin həlli üçün prinsipləri hazırlayıblar və regionumuzda dayanıqlı sülhə nail olmaq üçün birinci addım işğal olunmuş ərazilərin boşaldılmasıdır. İki il bundan əvvəl dövlət çevrilişi və Corc Soros tərəfindən maliyyələşdirilmiş “inqilab” nəticəsində hakimiyyətə gəlmiş Ermənistanın baş naziri “Qarabağ Ermənistandır” deyəndə o danışıqların məğzini məhv edir. Danışılası heç bir şey qalmır. Buna görə Ermənistanda hakimiyyətdə olan baş nazir öz destruktiv davranışı, hərbi toqquşmaya gətirib çıxarmış hərəkətləri barədə ciddi şəkildə düşünməlidir. Biz 28 ildir ki, danışıqlar prosesində idik və mənim Ermənistanın iki sabiq prezidenti ilə danışıqlar təcrübəm var idi. Biz həll yolunu tapmaq üçün nisbətən məqbul şəkildə işləyirdik, biz kiçik addımlar atırdıq. Biz vasitəçilərlə birlikdə münaqişənin həlli üçün əsas prinsipləri işləyib hazırlayırdıq. Sonra iki il bundan əvvəl siyasi həyatda heç bir təcrübəsi olmayan, bütün həyatı boyu hətta kiçik bir şirkətin rəhbəri olmayan, geosiyasət, beynəlxalq münasibətlər haqqında heç bir anlayışı olmayan, küçədən olan bir şəxs hakimiyyətə gəlir və öz ölkəsini dağıtmağa başlayır. İndi Ermənistan böhran vəziyyətindədir. O, əsas siyasi partiyanın rəhbərini həbs edir. O, mənim müxtəlif dövrlərdə danışıqlar üzərində çalışdığım iki sabiq prezidentə qarşı cinayət araşdırmasına başlayır. O, tamamilə despotik bir rejim yaradır və danışıqları məhv edir və biz nə etməliyik? O, azərbaycanlılara qarşı təhqiramiz bəyanatlar verir, o, tərhrikedici addımlar atır və vasitəçilərin özlərini, yumşaq desək, bu qəribə davranış çox çaşdırmışdır. O, danışıqlar prosesini məhv edir. Ona görə mən hesab edirəm ki, danışıqlara geri qayıtmaq üçün birinci Ermənistanın baş naziri “Qarabağ Ermənistan deyil” deməlidir, çünki “Qarabağ Ermənistandır” ifadəsi yalandır, Qarabağ Azərbaycandır! O, torpaqların sahibi olan bizə onların qaytarılmasını təmin edən iyirmi il ərzində işlənib hazırlanmış prinsiplərə sadiq qaldığını deməlidir. Bu çirkin hərbi hücuma keçdikdən sonra o, bizə şəhərlərimizdən qoşunların çıxarılması üzrə vaxt cədvəlini verməlidir və belə olan halda biz savaşı dayandırmağa hazırıq. Əks halda, biz bunu güc yolu ilə edəcəyik, biz ərazi bütövlüyümüzü güc yolu ilə bərpa edəcəyik və ona yerini göstərəcəyik.\n-Ölkələr haqqında artıq mən dedim, ATƏT-in Minsk qrupu. ATƏT-in Minsk qrupunun həmsədr ölkələri Rusiya, Amerika Birləşmiş Ştatları və Fransadır. Bu qrupun nümayəndələri ilə son illər ərzində təmaslarımda bizim fikir mübadiləsi aparmaq imkanımız oldu və nə mən, nə də onlar danışıqların irəli aparılması üçün nəyin edilməsinin mümkün olduğunu bilmirdik. Çünki bildiyiniz kimi, danışıqlar prinsipləri və danışıqlar formatı müəyyən olunmuşdur. Bu, Azərbaycan tərəfindən birtərəfli qaydada müəyyən olunmamışdır. Bu, vasitəçilər tərəfindən təklif olunmuşdur və iki ölkə – Azərbaycan və Ermənistan tərəfindən qəbul olunmuşdur. Danışıqların formatı Azərbaycan və Ermənistandır, bu, iki ölkə arasında münaqişədir. Ermənistanın baş naziri bu formatın qəbuledilməz olduğunu və Azərbaycanın Ermənistanın özü də daxil olmaqla heç bir dünya ölkəsinin tanımadığı qondarma “Dağlıq Qarabağ respublikası” ilə danışıqlar aparılmalıdır dedi. Bu, danışıqları pozmaq üçün qəsdən edilmiş bir hərəkət idi, çünki o, bilirdi ki, nə biz, nə də vasitəçilər bunu qəbul etməyəcək. Vasitəçilər – Rusiya, Amerika Birləşmiş Ştatları və Fransa bunu rədd etdilər. Sonra o dedi ki, “Qarabağ Ermənistandır”. Bunu onun sələflərindən heç biri əvvəllər deməmişdi. Onların heç biri. Çünki bu, danışıqların sonu deməkdir. Çünki danışıqların mahiyyəti ərazini sülh yolu ilə, danışıqlar vasitəsilə Azərbaycana qaytarmaq və sonra Dağlıq Qarabağda azərbaycanlı və erməni icması arasında normal birgəyaşayışı təmin etməkdir. Çünki müharibədən əvvəl, Ermənistan bizim ərazilərimizi işğal etməzdən əvvəl, Dağlıq Qarabağ əhalisinin 25 faizi azərbaycanlılar idi. Lakin bu gün Dağlıq Qarabağla yanaşı, erməni əhalinin mövcud olmadığı, 700 mindən çox azərbaycanlının yaşadığı Dağlıq Qarabağ ətrafındakı yeddi rayon işğal altındadır. Onların hamısı didərgin düşüb, evlərinin hamısı dağıdılıb. Bütün tarixi abidələrimiz, o cümlədən məscidlərimiz erməni barbarları tərəfindən dağıdılıb və indi biz irəliləyişə yaxınlaşdığımız bir vaxtda Ermənistan hökumətində dəyişiklik olur, siyasətlə heç bir əlaqəsi olmayan yeni insanlar, yeni komanda hakimiyyətə gəlir, bu destruktiv bəyanatları verir və addımları atır, bizə qarşı hərbi təcavüzə başlayır. Biz nə etməli idik? Biz özümüzü müdafiə etməli idik. Biz məhz bunu etdik və ərazi bütövlüyümüz bərpa olunanadək biz bunu edəcəyik.\n-Bilirsiniz, bir neçə gün əvvəl mən Ermənistanın hücumu nəticəsində yaralanmış Azərbaycan əsgərlərinə baş çəkdim və onlarla söhbət edərkən mən erməni xalqına müraciət etdim. Mən başa düşdüm ki, onlar üçün mənim dediklərim adi bir şey deyil. Bu, bəlkə də onların eşitmək istədiyi yeganə şey deyildi. Çünki onlar az qala ermənilər tərəfindən öldürülmüşdülər və onların qarşısında əyləşərkən, onlara və bizim üçün belə qəhrəmanlar yetişdirmiş valideynlərinə minnətdarlığımı ifadə edərkən mən dedim ki, müraciətim həm də erməni xalqınadır. Öz hökumətinizi etdiklərinə görə məsuliyyətə cəlb edin, övladlarınızı Azərbaycana göndərməyin, öz övladlarınızı işğal olunmuş ərazilərə göndərməyin. Bu gün qondarma “Dağlıq Qarabağ ordusu”nun 90 faizi Ermənistan vətəndaşlarından ibarətdir. Bu işğala son qoyun. Azərbaycan ərazisini tərk edin. Öz torpağınızda yaşayın və onda bizdə sülh olacaq. Biz yenidən Azərbaycan və erməni xalqlarının əvvəlki normal əlaqələrini bərpa etməyə çalışacağıq. Biz çalışarıq. Bu, asan olmayacaq, lakin biz çalışarıq qonşu olaq, yanaşı yaşayaq. Bu, necə deyərlər, mənim erməni xalqına sözümdür. Ermənistan hökumətinə deyəsi sözüm yoxdur. Mən onların nə etməli olduğunu artıq dedim. Əgər onlar atəşkəs istəyirlərsə, mən artıq dedim, bizim qarşımızda üzr istəyin, bizə çıxmaqla bağlı vaxt cədvəli verin, sadəcə sözlər yox ki, biz bunu dayandıracağıq və danışıqlar aparacağıq. Bu, işləməyəcək. Onların hansı ərazini nə vaxt azad edəcəkləri ilə bağlı vaxt cədvəli – birinci gün, ikinci gün, üçüncü gün. Bizim müqəddəs Şuşa torpağında öz bandası ilə rəqs etməklə və “Qarabağ Ermənistandır” deməklə azərbaycanlıların hissələrini təhqir etmiş Ermənistanın baş naziri üzr istəməli və deməlidir ki, “Qarabağ Ermənistan deyil”. Mənim sözüm budur.\n← Prezident: “Qarabağ Ermənistandır” deyən baş nazir indi deməlidir ki, “Qarabağ Ermənistan deyil”\nİlham Əliyev: “Mən bizi ittiham edənlərdən üzrxahlıq tələb edirəm” →\nElnur Allahverdiyev: “Erməni xalqı müqəddəratını reallıqdan bixəbər liderə tapşırıb”\n1 Sentyabr 2020 1 Sentyabr 2020 ferzeliyev\t0


SOCAR MEDİA JURNALİSTLƏR ÜÇÜN SEMİNAR TƏŞKİL EDİB | CBC.AZ\nSOCAR MEDİA JURNALİSTLƏR ÜÇÜN SEMİNAR TƏŞKİL EDİB\nMar 11 2019 18:42\nDövlət Neft Şirkətinin baş ofisində “SOCAR Media”nın təşəbbüsü ilə Azərbaycanda neft-qaz və energetika sahəsində fəaliyyət göstərən jurnalistlər üçün beynəlxalq seminar keçirilib. Seminarda Azərbaycanda fəaliyyət göstərən informasiya agentlikləri və media qurumlarının əməkdaşları ilə yanaşı Bakı Dövlət Universitetinin jurnalistika fakültəsinin tələbələri, eləcə də SOCAR-ın müxtəlif strukturlarında çalışan mətbuat üzrə mütəxəsislər də daxil olmaqla ümumilikdə 100-ə yaxın jurnalist iştirak edib. SOCAR-ın vitse-prezidenti Xalik Məmmədov bildirib ki, artıq beynəlxalq şirkətə çevrilən SOCAR bu seminarla medianın inkişafına töhfə vermək istəyir.\nSemiarda tanınmış jurnalistlər və beynəlxalq ekspertlər Svenya O’Donnel, Ceyms Qavin, Lourens Dor, Caylz Braun media nümayəndələri qarşısında çıxış ediblər. Onlar hər biri uzun illər beynəlxalq mediada təcrübəyə malikdir və Bloomberh, Sunday Times, Petroleum Economist, İndependt kimi nəşrlərdə çalışıblar.\nSeminar çərçivəsində beynəlxalq jurnalistlər neft-qaz sahəsində uğurlu materiallar, auditoriya üçün daha anlaşılan reportajların hazırlanması, effektiv jurnalist fəaliyyəti barədə maraqlı məqamlardan danışıblar. Eyni zamanda diqqət yetirilən məsələlərdən biri yalan məlumatlarla mübarizə və belə informasiyaya aldanmamaq olub.


“Pandemiya dövrü üçün ümumi təhsil pilləsinə aid resurslar” adlı rubrika\nTəhsil İnstitutunun (ARTİ) rəsmi internet səhifəsində “Pandemiya dövrü üçün ümumi təhsil pilləsinə aid resurslar” adlı rubrika yaradılıb. Rubrikada məktəb direktorları, müəllimlər və valideynlər də daxil olmaqla müxtəlif hədəf qrupları üçün çoxsaylı resurs hazırlanaraq yerləşdirilib.\nBelə ki, müəllimlər üçün psixi sağlamlıq və psixososial dəstəklə bağlı "Şagirdlərə psixososial dəstəyin göstərilməsinə dair müəllimlər üçün tövsiyələr" (https://bit.ly/3ysbHnP) və "Şagirdləri öyrənməyə təşviq edən strategiyalar: müəllimlər üçün tövsiyələr"(https://bit.ly/3dP0TrT) adlı 2 tövsiyə hazırlanıb.\nRubrikada "Valideynlər üçün uşaqlara psixososial dəstək göstərməklə bağlı təlimat" (https://bit.ly/3dMzUNU) da yerləşdirilib.\nBununla yanaşı, ARTİ-nin rəsmi internet səhifəsinin “Media” bölməsinin “Video” hissəsində valideynlər üçün əlavə olaraq “Valideyn münasibətlərinin uşaq şəxsiyyətinin formalaşmasında rolu”, “Oyunların uşaq inkişafında rolu”, “Valideynlik məktəbi – Şərafət Şirinli” və “Valideynlik məktəbi – Erkin Rəhimov” adlı 4 videotəlimat hazırlanaraq yerləşdirilib. Video formatda olan bu resurslar ARTİ-nin “Youtube” kanalında da öz əksini tapıb.


“MuğanBank”ın kompensasiyaların ödənilməsi prosesindəki fəaliyyətindən narazılıq edən müştərilərin dediklərinə inansaq, belə nəticə çıxır ki, bank hətta ölkə başçısının sərəncamını da məhz özü istədiyi, özünə sərf edən formada həyata keçirir.\nƏslində, sözügedən sərəncamda və Maliyyə Bazarlarına Nəzarət Palatasının hesablamalarında, eləcə də rəsmi Fimsa.az saytında vətəndaşlara hesablanan kompensasiya, güzəşt məbləği və qalıq borca aid hər şey açıq-aydın göstərilsə də, bankın müştəriləri bildirirlər ki, “Muğanbank”da onlara kompensasiya ödənişində əngəllər yaradılır.\n@yenilik.az -a müraciət edən “Muğanbank”ın müştərisi Hüseynov Dəyanət İnqilab oğlu bildirir ki, Prezidentin sərəncamından sonra ona 301 AZN kompensasiya hesablandığı halda, “Muğanbank” Sumqayıt filialında ona kompensasiya ödənişini almaq üçün 50 AZN pul istəyiblər. Səbəbilə maraqlandıqda deyilib ki, Bankın baş ofisində Əhməd müəllimlikdir onunla danışın.\nYenilik.az əməkdaşı Əhməd adlı şəxslə danışdıqda bildirilib ki, oıa bilər müştərinin borcu var, halbuki Fimsa.az saytında bütün borclar çıxılmaqla 301 AZN ödəniş olunacağı göstərilib. Sumqayıt filialının müdiri şikayətçini qəbul etməyib və bildirilib ki, ancaq Baş ofisə getsə orda məsələ həll olunacaq.\nBu gün səhər Baş ofisə gedən şikayətçini yenə də o otaqdan bu otağa göndərə-göndərə axırda bankın rəhbərinin adına bir ərizə yazdırıb deyiblər ki, 1 həftəyə ərizəyə cavab veriləcək. Halbuki Prezidentin sərəncamı var və həmin sərəncam şərtsiz icra olunmalıdır.\nVətəndaşın şikayətini araşdırmaq üçün dəfələrlə banka zəng etsək də nə 933 Qaynar xəttinə, nə də 012 564 35 11 nömrəsinə cavab verən olmadı. “Muğanbank”dan məsələ ilə bağlı mövqe bildirən olarsa dərc edərik.\nLakin bu “MuğanBank”dan ilk şikayət deyil. Bu günlərdə Bankın Şəmkir filialından da oxşar bir şikayət gündəmi zəbt etmişdi. “Muğanbank”ın Şəmkir filialından müştərilərə kompensasiya ödənişi zamanı problemlər yaradılaraq pul tələb edildiyi iddia edilirdi. Bu barədə “Qafqazinfo”ya şikayət edilib.\n“Qafqazinfo” məsələ ilə bağlı “Muğanbank”la əlaqə saxlayıb. Bankdan bildirilib ki, heç kimdən rüşvət istənilə bilməz. Adları çəkilən şəxslər və digərləri bankın filial müdirinə yaxınlaşa bilərlər. Kompensasiya hesablanmış müştərilər kartlarını ala bilərlər.скачать dle 12.1\n“1600 AZN kompensasiya düşür, 516 manat rüşvət istəyirlər”


Qaradərili qadın dünyaya ağ uşaq gətirdi – FOTOLAR\n2 Sentyabr 2014 13:59\nBöyük Britaniyanın Milton-Kins şəhərindən olan əslən nigeriyalı qadın ağdərili uşaq dünyaya gətirib. 32 yaşlı Ketrin Hovart ilk dəfə uşağını görərkən təəccübünü saxlaya bilməyib. Hazırda 3 ayı tamamam olmuş Cona adi ağdərili insanlar kimi solğun rəngli, yaşıl gözlü, açıq qəhvəyi rəngli saçla doğulub.\nİyunun 1-də dünyaya gələn uşaq bir çoxlarının heyrətinə səbəb olub. Hətta mamaça uşağı gördükdə əvvəl ona, sonra anaya baxıb və gözlərinə inana bilməyib. Bəzən uşaq dünyaya gəldikdən bir neçə həftə həqiqi rəngini almağa başlayır. Lakin 3 aylıq Cona təpədən dırnağa kimi ağdərili qalıb.\nKetrin Nigeriyadan olduğundan, onun bütün nəsli qaradərilidir. Lakin Conanın atası "ağ"dır. Cona sağlam doğulub və həkimlərin bildirdiyinə görə, cütlüyün bir daha övladı olarsa, o da ağdərili olacaq. Səbəb isə genlərin nadir birləşməsi ilə bağlıdır.\nQaradərili insanın ağdərili övlad gətirməyi ilk hal deyil. Bu hər milyondan bir rast gəlinən fenomenal hadisədir. Belə ki, 2010-cu ildə hər ikisi qaradərili olan Benjaman və Angela İhegboro cütlüyünün də övladı ağdərili, sarışın saçlı olub. Maraqlıdır ki, cütlüyün ağdərili insanlarla qohumluğu olmayıb. Həkimlər ağdərili uşaqların resessiv genin sayəsində əmələ gəldiyini güman edirlər.


Nur-az.com - Rəqiblər İrana qarşı bir cəbhədə\n7 Şəban 1441\n14 Fərvərdin 1399\nRəqiblər İrana qarşı bir cəbhədə\nİxvan-sələfi rəqabəti maraqların kölgəsində\nMisirin hazırda həbsdə olan sabiq prezidenti Məhəmməd Mürsinin süqutundan sonra Müsəlman Qardaşları (İxvanul-muslimin) təşkilatı siyasi səhnədən çıxarıldı. Qədim dövrdən ixvanla sələfilər arasında bir rəqabət yaşanmışdı. Səudiyyə Ərəbistanı regiondakı proseslərə təsir üçün keçmiş rəqiblər arasında taktiki koalisiya yaratmaq imkanı qazandı. Farhangnews beynəlxalq informasiya agentliyi ixvan və sələfilərin təsis tarixçəsini nəzərdən keçirir. Osmanlı imperatorluğu süquta uğradıqdan sonra parçalanmış İslam dünyasında müxtəlif ideologiyalar, siyasi düşüncələr səhnəyə çıxdı. Osmanlı imperiyası dağılana qədər İstanbulda oturan xəlifə həm siyasət, həm də dinə rəhbərlik edirdi. Xüsusi ilə imperiya ərazisində əksəriyyət təşkil edən sünnə-əhli xəlifəyə qeyd-şərtsiz iqtida edirdi.\nOsmanlı imperiyası dağılandan sonra imperialist qüvvələr İslam dünyasında müxtəlif layihələr həyata keçirdi. Güclü təsir altında sıxıntı yaşayan əhali dini təsisatlar yaratmaqla gündəlik həyatını yaşayırdı. Bu təsisatların yaradılmasında əsas məqsəd ümumi xeyriyyəçilik, İslam həyat tərzinin qorunması idi. Bununla belə həmin təsisatlar hər vaxt ali məqsəd olaraq İslam hökumətinin yaradılmasını əsas prinsip kimi nəzərdə tutub və bu istiqamətdə imkan həddində cəhd göstərir.\nMiladi 20-ci əsrin 20-30-cu illərində İslam dünyasında iki düşüncə özünü daha çox göstərib. Bu iki təfəkkür İslam prinsiplərinə nə qədər uyğun olmasından asılı olmayaraq son 90 ildə, yəni elə hazırkı dövrə qədər sünnə-əhli camiəsində fəal olub.\n1928-ci ildə Misirdə, İskəndəriyyədə İxvanul-muslimin adlı dini hərəkat yaranıb. Hərəkata Həsən Əl-Bənna başçılıq edib. Bu hərəkat qısa bir zamanda İslam dünyasının müxtəlif nöqtələrində şöbələr təsis etməklə böyük nüfuz qazanıb. Hərəkat Seyid Qütb, Məhəmməd Qəzali, Seyid Cəmaləddin Əsədabadi, Məhəmməd Əbduh kimi insanların düşüncəsindən bəhrələnib. Hərəkat daha çox Misirdə möhkəmlənib. Müsəlman Qardaşları qarşıya qoyduğu məqsədlərə çatmaq üçün ideoloji, siyasi, hərbi mübarizəyə başlayıb. Bir neçə dəfə Məlik Faruqun hökuməti tərəfindən faəliyyətləri qadağan edilib. Çoxsaylı üzvləri həbsə alınıb, edam edilib. İxvanül-musliminin dövrün hakimiyyəti ilə mübarizəsi bu günümüzə qədər davam edib. Əlbəttə ki, bu mübarizə yolu eniş-yoxuşlu olub.\nİslam dünyasına hakim olan digər cərəyan sələfi cərəyanıdır. Bu cərəyanın başlanğıc tarixini 1932-ci ildə Səudiyyə Ərəbistanı hökumətinin təsisindən hesablamaq olar. Hökumətə Məlik Əbdüləziz İbn Səud başçılıq edib. Əbdüləziz babası Məhəmməd İbn Səud kimi, radikal Məhəmməd İbn Əbdül-Vəhabın ardıcılları olan vəhabilərlə rəqabət aparıb. Bu rəqabətdə Hicaz torpaqlarının böyük bir hissəsini təsir altına ala bilib. Elmi əsasları hənbəli fiqhindən götürülən bu hökumət vəhabi alimlərinə də geniş yer verib.\nMüasir tarixə nəzər saldıqda üçüncü bir düşüncə ilə qarşılaşırıq. Bu hazırda İslam dünyasında böyük nüfuza malik olan İmam Xomeyni (r) düşüncəsidir. Bu düşüncə 1979-cu ildə İranda İslam İnqilabından təsirlənib. Müsəlmanlar üçün yeni bir düşüncə tərzi təqdim olunub. Biz üçüncü düşüncə tərzi barədə danışmaq fikrində deyilik.\nSələfilər və İxvan tarix boyu bir-birilərinə rəqib kimi baxıb, müxtəlif dövrlərdə biri o birinin üzərində nüfuz sahibi olmağa çalışıb. Sələfilərin radikallığı və mühafizəkarlığı səbəb olub ki, müsəlmanlar daha çox ixvana meyl etsin. Hənəfilər, şafeilər daha çox ixvana üz tutub. İxvan daha müasir, zamanla daha çox ayaxlaşan bir yol tutub. İxvanın zalım hökumətə qarşı çıxması da ona marağı artırıb. Nəticədə İslam dünyasında yayılan ixvan hərəkatı güclənib, prinsipial tərəfdar toplayıb.\nİslam dünyasının ötən 100 illik tarixinə baxdıqda görürük ki, ixvanla sələfilər arasında ardıcıl rəqabət gedib. Hər iki hərəkat İslam dünyasına rəhbərlik səlahiyyətini öz üzərinə götürməyə çalışıb. Gizli və ya aşkar şəkildə bir-birilərini zəiflədəcək addımlar atıblar. Müasir dövrdə baş verən hadisələrə baxdıqda deyilənlər daha çox aydınlaşır. Sələfi-vəhabi ittifaqı xüsusi ilə son 10 illikdə Səudiyyə Ərəbistanının neftdən əldə etdiyi pullar sayəsində ixvanı çox üstələyib. 2002-ci ildə Səudiyyə Ərəbistanının vəliəhdi Naif Küveytin Əl-Siyasət qəzetində Müsəlman Qardaşlarını açıq qılınclayıb. O deyib: “Ərəb dünyasının problemlərinin əsas səbəbkarı İxvanul-muslimindir. Ərəbistanın özündə də bu təşkilat böyük xəsarətlərə səbəb olub. Biz adətən bu hərəkatı himayə edirdik. Onlar bunun müqabilində ərəb dünyasını məhvə apardılar.” Vəliəhd bu sözləri deyərkən nəyi nəzərdə tutur? 1990-1991-ci illərdə Fars körfəzi böhranında İxvanül-muslimin Səddam Hüseyinlə müharibədə Ərəbistanı dəstəkləmədi. Amma şahzadə öz müsahibəsində ixvana qarşı qəzəbinin əsas səbəbini açıqlamır. Məntəqədəki digər hakimlər də ixvana münasibətdə Ərəbistanla həmfikir olublar. Fars körfəzi ətrafı ölkələrdə nüfuz sahibi olan ixvan Küveyt savaşında Səudiyyə Ərəbsitanını tənha qoydu, onun bu münasibəti Ali-Səudun yaddaşına həkk olundu.\nAmma bəzən yaranmış şərait bu iki rəqibi yaxınlaşmağa məcbur edib. Ekspertlər hesab edir ki, hazırda regionda yaranan vəziyyət də sələfilər və ixvanı taktiki ittifaqa məcbur edir. Bu nöqtələrə aydınlıq gətirmək üçün İslam Oyanışı hərəkatının başlanğıcını xatırlamaq lazım gəlir. İslam oyanışı bu iki cərəyana necə təsir etdi?\nİslam oyanışı start götürdüyü gündən İslam dünyasında müxtəlif reaksiyalarla üzləşdi. Hamıdan daha çox Fars körfəzinin mühafizəkar şeyxləri İslam oyanışına qarşı çıxdı. Onlar hətta Amerikanın sabiq müttəfiqlərini himayə etmədiyi üçün qınadılar.\nFars körfəzi şeyxləri daim monarxiya quruluşunun himayətçisi olub, kralları müdafiə ediblər. Onlar siyasi səhnədə hansısa bir islahatla razılaşmayıblar. Təbii ki, həm də inqilab qığılcımının cəmiyyətə sirayət edəcəyindən çəkiniblər. Daim buna qarşı önləyici tədbirlər görüblər. İnqilabların nüfuzunu əngəlləmək, onların süqutuna nail olması üçün böyük pullar xərcləyiblər. Təbii ki, bu işdə Səudiyyə Ərəbistanı öndə gedib. Bəhreyində etirazların yatırılması, Ərəb Əmirliyində inqilabçıların sıxışdırılması, Ərəbistanın Şərqində etirazçılarla amansız rəftar Riyazın hansı siyasəti izlədiyini açıq göstərir.\nFars körfəzi şeyxləri ardıcıl inqilablar böhranı ilə üzləşdiyi bir zamanda Müsəlman Qardaşları həmin inqilablarda öz nüfuzlarını artırmağa səy göstərdilər. Amerika ilk addımda Müsəlman Qardaşlarına yaşıl işıq yandırdı, Ərdoğanın vasitəsi ilə Müsəlman Qardaşları himayə edildi. Eyni zamanda Sudan rəhbəri Ömər Bəşir ixvana dəstək verdi. Müsəlman Qardaşları Türkiyə, Misir, Sudan, Qəzzə zolağında, eləcədə də Tunis və Liviyada öz nüfuzlarını artıra bildilər.\nİslam Oyanışında Müsəlman Qardaşlarının nüfuz qazanması hərəkatın müxalifi olan Fars körfəzinin sələfi şeyxlərini onlara qarşı qoydu. İxvanın artan nüfuzu Səudiyyə Ərəbistanını da narahat etməyə başladı. Belə ki, Məhəmməd Mürsiyə qarşı hərbi çevirilişin ən böyük hamisi Ali-Səud oldu.\nSəudiyyə Ərəbistanı hakimləri və Fars körfəzinin digər şeyxlərini Misirdəki hərbi rejimin ən böyük himayətçisi saymaq olar. Ərəbistan və Birləşmiş Əmirliklər hərbi çevirilişlə Misirdə hakimiyyətə gələn Əbdülfəttah Sisinin hökumətinə milyardlarla dollar pul xərclədi. Sisinin ixvanı terrorçu adlandırıb səhnədən çıxarmasına böyük dəstək göstərildi. 2014-cü ilin fevral ayında Ərəbistan mətbuatında Ali-Səud hakimlərinin bəyanatı dərc edildi. Bəyanatda deyilirdi ki, istənilən bir dini və demokratik hərəkatla əlaqə, qruplar yaradılması terrorçu addım kimi dəyərləndiriləcək və bunun qarşısı alınacaq. Bu işi görənlər üçün 23 il həbs cəzası təyin olundu. Onların ilk hədəfi ixvan idi.\nRiyaz hər vasitə ilə Qahirə hökumətini zəiflətmək yolunu seçdi. Hazırda Misir demək olar ki, məntəqədə nüfuzunu itirib, ərəb dünyasına Ərəbistan başçılıq edir.\nMəntəqədə baş verən hadisələr əslində hər iki cərəyan üçün dağıdıcı olub. Sələfilər və ixvan elə təhlükələrlə üzləşiblər ki, hazırda məcburi bir ittifaqa getmək zorunda qalıblar. Məhəmməd Mürsinin süqutundan 18 ay sonra Riyazla İxvan arasında hansısa bir rabitə qalmamışdı. Amma indi Səudiyyə Ərəbistanı Fələstinin Həmas, Tunisin Ən-Nehzə, Yəmənin Əl-İslah cərəyanlarını himayə edir. Bu üç cərəyan ixvana bağlı cərəyanlardır. Son dövrdə Ərəbistan mətbuatının ixvanla bağlı münasibətlərində bir siyasət diqqəti çəkir. Ali-Səudun mövqeyinin dəyişməsinin sələfilərin baxışlarına heç bir aidiyyəti yoxdur. İxvana dəyişən münasibət sırf geosiyasi vəziyyətdən irəli gəlir. Ali-Səud regionda yaranmış vəziyyətin diktəsi ilə ixvana yaxınlaşıb. 1950-60-cı illərdə Səudiyyə kralı Misir, Suriya, İraqda təqib olunan ixvançılara sığınacaq verdi. 1979-cu ildə Amerika Əfqanistanda Sovetlər Birliyinin nüfuzuna qarşı addım atanda ixvanla yaxınlaşma daha da gücləndi. Amma Fars körfəzi böhranı, Səddamın İrana hücumu iki cərəyan arasında yaxınlaşmaya son qoydu. Hazırda bu iki cərəyan arasında yaxınlaşmanın səbəbləri maraqlıdır.\na) İxvanın son həddə zəifləməsi və Riyazın Tehranla baş-başa gəlməsi\nSon iki ildə baş verən hadisələrdən aydın olur ki, İxvan ciddi bir süqut yaşamaqdadır. Onun regionda və beynəlxalq səhnədə nüfuzu itməkdədir. Misir ordusunun bu ölkədə ixvançılara qarşı təzyiqləri hərəkatın mərkəzi sayılan ölkədə onların vəziyyətini dözülməz həddə çatdırıb. Demək olar ki, bütün qapılar üzünə bağlanmış İxvan təcrid olunub. İxvanın ən nüfuzlu başçıları uzun müddət azadlıqdan məhrum edilərək həbsə alınıb. İxvançıların terrorçu adlandırılması da onların ictimai nüfuzuna böyük zərbə vurub. Yaxın Şərqdə də ixvanın mövqeləri zəifləməkdədir. Son seçkilərdə Tunisdə Ən-Nehzə hərəkatı məğlub oldu. Liviyada ixvan səhnədən sıxışdırıldı, Əl-Qaidə işi əlinə aldı. İxvançılar İordaniyada da təzyiq altındadır. Suriya hadisələrində ixvan artıq söz sahibi deyil. Ərdoğan hökumətinin ölkədə və məntəqədə zəifləməsi, Həmasın nüfuzdan düşməsi ixvanın süqutunun davamı sayıla bilər. Əksinə, Səudiyyə Ərəbistanının hətta Misirə nəzarəti güclənməkdədir. Hazırda Ali-Səudun çıxılmaz vəziyyətə düşməsi, Yəmənlə müharibə, Mina hadisələri ixvan üçün də bir yol açır. Səudiyyə Ərəbistanı son 10 illiklərdə Amerikanın bir saylı müttəfiqi olub. Amma İslam Oyanışından sonra Misirin önə çıxması Ali-Səudun nüfuzuna zərbə olub. Amerika bir növ keçmiş müttəfiqlərini yeni müttəfiqlərinə qurban verib. Suriya hadisələri, İranın nüvə proqramı Ərəbistanla Qərb arasında münasibətlərə ciddi zərbə olub. Səddam Hüseynin süqutu, Bəhreyn və Ərəbistanın Şərqində qeyri-sabitlik İranın, Yəməndə hüsilərin nüfuzunu artırıb. Ərəbistanla Qətər arasında müəyyən ixtilaflar yaranıb, Ərəbistanın dəstəklədiyi koalisiya Suriyada məqsədə çata bilməyib. Buna görə də Riyaz qərara gəlib ki, Amerikanın himayəsi olmadan İranın qarşısında dayanmaq üçün ixvanla ittifaqa getsin.\nRiyazın ixvanla dialoqu dedikdə ixvanın məntəqədəki bütün müttəfiqləri nəzərdə tutulur. Türkiyə ixvanın himayəçisi olaraq Ərəbistanla problem yaşayır. Amma bu gün Riyaz İranın nüfuzunun artmasını daha təhlükəli sayır və başqa maraqlarını bu yolda qurban vermək qərarına gəlib. Son dövrdə Həmasla aparılan danışıqlar, ixvanın Yəmən və Tunisdəki qanadları ilə dialoqlar, Sudanda Əl-Bəşir dövləti ilə anlaşmalar, Türkiyədə ixvanın bir qolu sayılan Ədalət və İnkişaf partiyası ilə əlaqələr Riyazın yeni siyasəti kimi dəyərləndirilə bilər.\nSəudiyyə Ərəbistanının ixvana yaxın qüvvələrlə yaxınlaşması Şimali Afrikada da ixvana qarşı təzyiqlərin azalacağını vəd edir. İxvana yol açmaqda məqsəd bu hərəkatı da Tehrana qarşı qoymaqdır. İxvanla sələfilər arasında yaranmış ittifaq şübhəsiz ki, İranı məntəqədə şiələrin himayəsində ittiham edəcək.\nYaxın Şərqdə geosiyasi vəziyyətin dəyişməsi ixvançıların radikallaşmasını vəd edir. Müəyyən şəraitlərdə radikallıq baxımından ixvançıları Əl-Qaidədən fərqləndirmək çətin olur. Bu məcburi ittifaqın əl atacağı fitnəkarlıqlardan biri sünni-şiə qarşıdurmasıdır. Sələfilər ixvanla ittifaqa girib xüsusi ilə Suriya və İraqda İranı şiələrin himayəsində təsqirləndirəcək. Ərəbistanın Yəmənə havadan və yerlə təcavüzü göstərdi ki, yeni kralın məntəqə siyasəti nədən ibarətdir. Onlar sünnü cəbhəsi yaratmağa səy göstərir. Yəmən hadisələrinə münasibətdə sələfilərin ixvanla yaxınlaşması özünü göstərdi. Ərəbistanın rəhbərliyi altında müxtəlif ölkələrdən toplanan ixvançılar Yəməndə müharibəyə cəlb olundu. İxvanın Yəməndəki Əl-İslah qruplaşması keçmişdə hüsiçilərlə müharibə aparıb. Hazırda bu qruplaşma Ərəbistanın himayəsi ilə inqilabçılara qarşı çıxır. Bu istiqamətdə general Əli Möhsin Əl-Əhvərin rolu daha çox diqqəti çəkir. Koalisiya qüvvələri tərəfindən Ədən ələ keçiriləndən sonra Mənsur Hadi hökuməti Əl-İslah üzvü Naif Əl-Bukranı Ədən şəhərinə qubernator təyin etdi. Amma bu təyinat Ərəb Əmirliyinin etirazı ilə qarşılandı. O zaman bəzi ixvançılar Riyazda sığınacaq tapdı. Riyaz hökuməti yaranmış gənginliyin aradan götürülməsi üçün Əl-Qaidəyə də yaşıl işıq yandırdı.\nSəudiyyə Ərəbistanının uzun tərəddüdlərdən sonra hakimiyyət dəyişikliyinə qərar verdiyi ölkə Suriya oldu. Amerika və Fransa Əsədin hakimiyyətdə qalmasını mümkün saysa da Ərəbistan Türkiyə ilə birlikdə buna qarşı çıxdı. Türkiyə və Qətərin yardımı ilə yaradılmış Ceyşül-Fəth adlı qruplaşma İxvan və Ən-Nüsrə cəbhəsindən ibarətdir. Ən-Nüsrə Əl-Qaidənin Suriya qanadıdır. Bu cəbhə eyni zamanda Ərəbistan, Qətər, Türkiyə və bütün ixvançıların himayəsini qazanıb. İdlibdə hərbi əməliyyatlarda müəyyən uğurlar da əldə edib.\nİxvanla təkfirçilərin ittifaqa girməsinin bir səbəbi də Mürsidən sonra Misirdə ixvanın represiyalara məruz qalması oldu. Belə ki, hazırda ixvanla sələfilərin yaxınlaşmasının əsas səbəbkarları Misir prezidenti Əl-Sisi və Suriya prezidenti Bəşər sayıla bilər. Son aylarda ixvançıların bir çoxu İŞİD-ə yaxın qüvvələrə qoşulub.\nTehranla ixvanın Fələstin qanadı arasında yaranan fikir ayrılığı da ixvan-sələfi ittifaqının səbəblərindəndir. Uzun illər İranın müttəfiqi olmuş Həmasın hazırda Riyaza yaxınlaşması da Sələfi-İxvan ittifaqı ideyasının ciddiliyini göstərir. Həmas rəhbərliyi 2012-ci ildə Dəməşqi tərk edib bir növ siyasətini Ərəbistana doğru çevirdi. İran Həmasa böyük hərbi yardımlar edib. Həmasın siyasi şöbə rəisi Xalid Məşəl 2015-ci ilin iyun ayında Səudiyyə Ərəbistanında səfərdə oldu. O kral, vəli-əhdlə görüşdü. Ərəbistandakı həmasçılar həbsdən azad edildi. Təbii ki, Həmasın bu gedişləri bəyənilən deyildi.\nSəudiyyə Ərəbistanının ixvan, o cümlədən Həmasla yaxınlaşma cəhdinin arxasında təbii ki, İranın nüfuzdan salınması kimi bir məqsəd dayanır. Tehranın Qəzzə ilə əlaqələrinin kəsilməsi Səudiyyə Ərəbistanının regional siyasətlərindəndir.\nİranın Yəmən hadisələrinə görə nigarançılığı, İraqda nüfuzunun əhəmiyyətli şəkildə güclənməsi, ixvançıların əksər ərəb ölkələrində sıxıntı altında olması Riyaza ixvanla ittifaq zərurəti yaradıb. Təbii ki, belə bir ittifaq Ərəb Əmirlikləri və Misir tərəfindən etirazla qarşılanacaq. Xüsusi ilə Misir hökumətinin bu ittifaqa reaksiyaları ciddi olacaq. Hazırda Misir Qəzzəyə qarşı sanksiyaları davam etdirir. Sərhəd boyu 3000-ə yaxın tikilinin dağıdılması, Qəzzənin nəfəsyolu olan tunellərin su ilə bağlanması Qahirənin etirazı kimi dəyərləndirilə bilər. Misir hökuməti ixvanla İŞİD arasında fərq qoymur. Misir hökumətinin qarşıya qoyduğu əsas məqsəd ölkəni ixvançılardan xilas etməkdir. Misir hökuməti Ərəbistanla arada olan narazılığa etiraf etməsə də onların regionla bağlı yürütdüyü siyasətlərdə ixtilaflar aydın görünür. Misir mətbuatı Misir dövlətinin nigarançılıqlarını yaxşı nümayiş etdirir. Dövlət həftəliyi olan nəşriyyə Məşəlin Ərəbistana səfəri zamanı “Ərəbistan Misiri satdı” başlığını manşetə çıxarmışdı. Ərəbistanın bu addımları həm də Misiri İranla yaxınlaşmaya sövq edir.\nMisir Yəmənə müdaxiləni himayə etsə də əsgəri qüvvə göndərməkdən imtina etdi. Suriyada Əsəd hökumətinin devirilməsi məsələsində də Qahirə iki fikirlidir. Misir mətbuatında Yaxın Şərqin Amerika layihəsi əsasında bölünməsini tənqid edən məqalələr gedir. Mətbuatda Suriya ordusu da müdafiə olunur. Tanınmış jurnalist Məhəmməd Əhməd yazır ki, Suriya qaçqınları Bəşər Əsəd yox, İŞİD-ın əlindən qaçır. Jurnalist Suriya müxalifəti adlandırılan qrupun ixvançılardan təşkil olunduğu bildirir. O yazır ki, Əsədin cinayətləri terrorçuların cinayətləri ilə müqayisədə heçnədir.\nBununla belə Səudiyyə Ərəbistanı ilə Misirin dostluğu tarixi keçmişə malikdir. Ən azı ixvançılara münasibətdə müştərək maraqlar onları ittifaqa sövq edir. Şübhəsiz ki, ixvanın sələfilərlə ittifaqı davamlı olmayacaq. Səudiyyə Ərəbistanı müəyyən həddə öz məqsədlərinə çatdıqdan sonra ixvanla əlaqələri qıracaq.


“Müxalifətdaxili ziddiyyətlər bundan sonra da olacaq”\n“Müxalifətdaxili ziddiyyətlər bundan sonra da olacaq” MÜSAHİBƏ\n12 Sentyabr 2018 17:45 | 1 645\nAMİP funksioneri Əli Orucovun SİA-ya müsahibəsi\n- Əli bəy, son vaxtlar müxalifət düşərgəsində ittihamların, qarşıdurmaların miqyası bir qədər genişlənib. Sizcə bunun səbəbi nədir?\n- Müxalifətdaxili ziddiyyətlər və çəkişmələr həmişə olub və bundan sonra da olacaq. Amma çox istərdim bu rəqbət mühitində və qarşılıqlı hörmət əsasında baş versin. Təəssüf ki, müxalifətin özündə də bəzilərinin qeyri-sivil və etik normalardan kənar fəaliyyət göstərənlər var. Eyni zamanda müxalifət daxilində bəzi siyasilər və partiyalar bu düşərgədə olanlara tərəfdaş, müttəfiq kimi deyil, düşmən, yaxud da qısqaclıqla yanaşırlar. Ona görə də sağlam rəqabətə deyil, qəbuledilməz üsullara əl atırlar. Bir-birlərini sıradan çıxarmağa çalışırlar. Və illərdir ki, eyni tendensiya davam edir.\n- İlqar Məmmədovun həbsdən azad edilməsindən sonra sanki müxalifətin öndə olan iddialı partiyalar ruhdan düşüblər. Bu belə davam edəcəkmi?\n- Cəmiyyətin özündə bir süstlük var, İnsanlar siyasətə və siyasi proseslərə fəal qoşulmurlar. Müxalifət partiyalarının rəhbərliyində təmsil olunanlar sıravi üzvlərə problemlər yaradırlar. Onların kollegial orqanlarda təmsil olunmalarına imkan vermirlər. İnzibati idarəçilik müxalifətin sıravi üzvlərində siyasi təşkilatlarda sərbəst birləşməsinə və mövqeyini bildirməsinə imkan vermir. Ona görə də siyasi liderlərin fərdi keyfiyyətləri heç nəyi dəyişə bilmir. Çünki həmin liderlərin özlərinin fəaliyyətləri şəffaf deyil.\n- Düşünmək olarmı ki, müxalifətin aparıcı simalarının bir-birindən üz döndərməsi və yeri gələndə sosial şəbəkələrdə bir-birini gözdən salmağa çalışmaları hansısa maraqları təmin etməyə hesablanıb?\n- Sosial şəbəkələrdən düzgün yararlançmaq və onun imkanlarından faydalanmaq lazımdır. Nə yazıqlar olsun ki bəzən bu imkanlardan etikadan kənar istifadəyə də yol verilir. Təhqirlərə, hətta söyüşlərə keçilir ki, bu da qətiyyən olmaz. Belələrinin qarşını almaq isə elə də asan deyil. Məncə, bunu bilərəkdən edirlər ki, fəal təbəqə inbternetin resurslarından, xüsusən də sosial şəbəkələrdən istifadə etməsin, iyrənsin, bezsin və s. Amma anlamaq lazımdır ki, sosial şəbəkələrdən milyonlarla insan istifadə edir virtual olaraq həmin qrupları, insanları izləyir və qiymətinin verir. Hesab edirəm ki, müxalifətin sıravi üzvləri gec-tez rəhbərlərinə qarşı öz qəti mövqelərini nümayiş etdirəcəklər.


Fransa “Airbus” şirkəti tərəfindən istehsal edilən A400M təyyarəsi ilə havada helikopterə yanacaq doldurma sınaqları həyata keçirib. Ordu.az xəbər verir ki, bu barədə “Airbus” şirkətinin mətbuat xidməti məlumat yayıb.\nBildirilir ki, yanacaq doldurma gündüz saatlarında həyata keçirilib.\nŞirkət bu ilin sonunadək əməliyyatı gecə saatlarında da həyata keçirməyi hədəfləyir.\nSınaq uçuşu kampaniyası 22 Mart - 2 Aprel tarixləri arasında reallaşıb.\nFransa hal-hazırda Avropada havada helikopterə yanacaq doldurma qabiliyyətinə sahib olan yeganə ölkədir.\nA400M qanadlarında və mərkəzi qanad qutusunda 56 ton yanacaq daşıya bilər, altı tonluq çənlər üçün iki əlavə yük yeri quraşdırıla bilər. A400M “Eurofighter”, “Rafale”, “Tornado” və ya F/A-18 kimi döyüşçülərə və başqa bir A400M, C295 və ya C-130 kimi digər böyük təyyarələrə yanacaq doldurma qabiliyyətini artıq nümayiş etdirib.\nA400M strateji hərbi nəqliyyat və tanker təyyarəsinin istehsalı üçün nəzərdə tutulan ATLAS layihəsi 1985-ci ildə başladılıb. 2009-cu ildə ilk uçuşunu həyata keçirən A400M-in ilk istehsal təyyarəsi 2013-cü ilin avqust ayında Fransa Hərbi Hava Qüvvələrinə təslim edilib. A400M nəqliyyat təyyarəsi son vaxtlar istifadəçi ölkələr tərəfindən İraq və Suriya üzərindəki hava əməliyyatlarında fəal iştirak edir. Əfqanıstanda, Mərkəzi Afrika Respublikasında, Afrikanın Sahel Bölgəsində, Somalidə də Fransa və Türkiyə bu təyyarələrdən istifadə edib.\n14 May 2021 14:27\n14 May 2021 14:21\nƏn çox milyarderlər bu şəhərdədir\n“Google” İtaliyada 102 mln. avro cərimələndi\n“Formula 1” təxirə salındı\nAVRO-2020-nin rəsmi mahnısı təqdim edildi - VİDEO\nBakıda restoranda PARTLAYIŞ - XƏSARƏT ALANLAR VAR\nSürücü BMW-ni aşırdı, özü öldü sərnişin yaralandı